Σε ισχύ η εύθραυστη εκεχειρία στη Συρία\nΑρχική ΕΠΙΚΑΙΡΟΤΗΤΑ Σε ισχύ η εύθραυστη εκεχειρία στη Συρία\nA Syrian boy rides a bicycle through a devastated part of the old city of Homs, Syria, Friday, Feb. 26, 2016. The U.N. Security Council is expected to vote Friday afternoon on a draft resolution endorsing the "cessation of hostilities" in Syria that is set to start at midnight local time. The draft, obtained by The Associated Press, also urges the U.N. secretary-general to resume Syria peace talks "as soon as possible." (AP Photo/Hassan Ammar)\nΣε ισχύ τέθηκε από τις 7 το βράδυ της Δευτέρας η εκεχειρία σε όλη την επικράτεια της Συρίας όπως προβλέπεται από την συμφωνία που επιτεύχθηκε μεταξύ των ΗΠΑ και της Ρωσίας την περασμένη Παρασκευή στη Γενεύη.\nΗ ανακοίνωση των συριακών ενόπλων δυνάμεων που μεταδόθηκε από την κρατική τηλεόραση της χώρας υπογράμμιζε πως ο στρατός διατηρεί το δικαίωμα να απαντά αποφασιστικά «χρησιμοποιώντας όλα τα μέσα πυρός ενάντια σε οποιαδήποτε μορφή βίας ενόπλων οργανώσεων».\nΣύμφωνα με τη σχέδιο οι συριακές δυνάμεις θα σταματήσουν όλες τις στρατιωτικές επιχειρήσεις σε συγκεκριμένα μέρη της χώρας, τα οποία έχουν προσυμφωνηθεί, που ελέγχουν οι ομάδες της αντιπολίτευσης.\nΕάν η εκεχειρία διαρκέσει επτά ημέρες τότε οι ΗΠΑ και η Ρωσία θα προχωρήσουν σε από κοινού αεροπορικές επιδρομές εναντίον των τζιχαντιστών.\nΗ συμφωνία ΗΠΑ-Ρωσίας για την Συρία, που ξεκίνησε να εφαρμόζεται από σήμερα το απόγευμα «ενδέχεται να είναι η τελευταία ευκαιρία για να σωθεί» η χώρα, δήλωσε ο υπουργός Εξωτερικών των ΗΠΑ, Τζον Κέρι.\nΠιστεύουμε πως η μόνη ρεαλιστική και εφικτή λύση για τον πόλεμο είναι εν τέλει μια πολιτική λύση τόνισε ο Κέρι, σημειώνοντας πως οι αρχικές αναφορές δείχνουν μείωση των βίαιων συγκρούσεων, έπειτα από την έναρξη εφαρμογής της συμφωνίας για παύση των εχθροπραξιών.\n«Οι αρχικές αναφορές είναι ότι έχει σημειωθεί κάποια μείωση της βίας, ενώ υπάρχουν και λίγες αναφορές συγκρούσεων σε διάφορες περιοχές, αν και είναι πολύ νωρίς να καταλήξουμε σε οποιαδήποτε συγκεκριμένα συμπεράσματα», τόνισε ο Αμερικανός ΥΠΕΞ στους δημοσιογράφους στο Στέιτ Ντιπάρτμεντ.\n«Θα υπάρξουν αναμφίβολα αναφορές για βίαιες συγκρούσεις εδώ και εκεί, αλλά αυτή είναι σχεδόν πάντα η φύση του ξεκινήματος της παύσης των εχθροπραξιών», πρόσθεσε.\nΟ επικεφαλής της αμερικανικής διπλωματίας πρόσθεσε πως χρειάζεται επειγόντως να ξεκινήσει η διανομή ανθρωπιστικής βοήθειας, μεταξύ άλλων και σε πολλές περιοχές του Χαλεπιού.\nΕπικαλέστηκε την ανακοίνωση του Συριακού Παρατηρητηρίου Ανθρωπίνων Δικαιωμάτων, σύμφωνα με την οποία στα κύρια μέτωπα συγκρούσεων παρατηρείται ηρεμία, έπειτα από την έναρξη ισχύος της εκεχειρίας σήμερα στις 19:00.\nΟ Αμερικανός ΥΠΕΞ επισήμανε πως μόλις σημειωθεί μια συνεχής περίοδος ηρεμίας και αυξημένη πρόσβαση ανθρωπιστικής βοήθειας κατά την διάρκεια των επτά ημερών της κατάπαυσης των εχθροπραξιών, οι ΗΠΑ και η Ρωσία θα ξεκινήσουν να συντονίζουν τις στρατιωτικές τους επιθέσεις.\n«Μόλις ξεκινήσουν οι επιδρομές ΗΠΑ-Ρωσία, τότε θα αποτραπεί από το συριακό καθεστώς να πραγματοποιεί πολεμικές πτήσεις πάνω από περιοχές στις οποίες η νόμιμη αντιπολίτευση είναι παρούσα», πρόσθεσε ο Κέρι.\nΕπιπλέον η συμφωνία περιλαμβάνει την παράδοση ανθρωπιστικής βοήθειας σε περιοχές όπου κάτι τέτοιο καθίστατο δύσκολο λόγω των μαχών.\nΤα Ηνωμένα Έθνη είναι έτοιμα να διεξάγουν επιχειρήσεις στο ανατολικό Χαλέπι και σε άλλες περιοχές στην Συρία που τελούν υπό πολιορκία για να παράσχουν βοήθεια σε άμαχο πληθυσμό, έπειτα από τη συμφωνία ΗΠΑ–Ρωσίας για την παύση των εχθροπραξιών στη χώρα, δήλωσε σήμερα στο ρωσικό πρακτορείο Sputnik ο επικεφαλής της ανθρωπιστικής ομάδας κρούσης της Διεθνούς Ομάδας Υποστήριξης της Συρίας (ISSG), Γιαν Έγκελαντ.\nΟ Έγκελαντ τόνισε πως η ISSG καλωσόρισε την πρόσφατη συμφωνία ΗΠΑ–Ρωσίας για την Συρία και κάλεσε για την άσκηση επιπλέον πίεσης των δύο χωρών στις εμπλεκόμενες πλευρές στον πόλεμο για τη διάρκεια εφαρμογής της εκεχειρίας.\n«Τα Ηνωμένα Έθνη και οι ανθρωπιστικές οργανώσεις που συνεργάζονται είναι έτοιμα να πραγματοποιήσουν αυτή την εβδομάδα επιχειρήσεις περνώντας από σημεία διέλευσης και συνόρων για να βοηθήσουν αμάχους στο ανατολικό Χαλέπι και σε άλλες περιοχές που βρίσκονται περικυκλωμένες και πολιορκούμενες. Η κατάσταση είναι ολοένα και πιο ανησυχητική για τους αμάχους, τις γυναίκες, τα παιδιά και τους αρρώστους και τους τραυματίες σε περίπου 18 περιοχές σε όλη την Συρία», τόνισε ο Έγκελαντ.\nΩστόσο αν και ο πρόεδρος της Συρίας Μπασάρ αλ Ασάντ καλωσόρισε τη συμφωνία που επιτεύχθηκε την Παρασκευή στη Γενεύη παραμένει αβέβαιο εάν οι διάφορες οργανώσεις του αντάρτικου της συριακής αντιπολίτευσης θα σεβαστούν την εκεχειρία.\nΝωρίτερα ο Ελεύθερος Συριακός Στρατός έγραψε προς την αμερικανική διοίκηση ότι θα συνεργαστούν με θετική διάθεση για την εφαρμογή της κατάπαυσης του πυρός διευκρινίζοντας ωστόσο πως η πεποίθησή τους είναι ότι αυτή θα ευνοήσει την κυβέρνηση του Ασάντ.\nΚαι άλλες οργανώσεις έχουν εκφράσει τις επιφυλάξεις τους, ενώ ο Ασάντ μιλώντας πριν την εκεχειρία δήλωσε ότι η συριακή κυβέρνηση είναι αποφασισμένη να ανακαταλάβει κάθε σπιθαμή εδάφους που έχει πέσει στα χέρια των «τρομοκρατών».\nΕν τω μεταξύ πολλές αντάρτικες ομάδες έχουν συγκροτήσει συμμαχίες για να πολεμήσουν ενάντια στο συριακό στρατό. Πρόκειται για ομάδες ορισμένες εκ των οποίων έχουν την στήριξη των ΗΠΑ και των συμμάχων της, όμως υπάρχουν και άλλες που έχουν τη στήριξη της αλ Κάιντα.\nΕν τω μεταξύ λίγο πριν την κατάπαυση του πυρός, το Σαββατοκύριακο, η συριακή κυβέρνηση πραγματοποίησε δριμείες αεροπορικές επιθέσεις εναντίον στόχων που όμως κόστισαν τη ζωή σε τουλάχιστον 100 ανθρώπους. Επίσης ρωσικά αεροπλάνα επιχείρησαν σε διάφορες περιοχές της Συρίας.\nΌλα αυτά κάνουν την εκεχειρία ιδιαίτερα εύθραυστη που υπό την πίεση της σκληρής πραγματικότητας στη Συρία μπορεί πολύ σύντομα να καταρρεύσει.\nΥπενθυμίζεται ότι ο εμφύλιος στη Συρία μαίνεται εδώ και πέντε χρόνια και έχει στοιχίσει τη ζωή σε περίπου 250.000 ανθρώπους. Περισσότεροι από 4,8 Σύριοι έχουν εγκαταλείψει τη χώρα, ενώ 6,5 εκατομμύρια έχουν εκτοπιστεί από τις εστίες τους.\nΠροηγούμενο άρθροΤα 5 πράγματα που πρέπει να ξέρετε σήμερα Τρίτη 13 Σεπτεμβρίου\nΕπόμενο άρθροΣκάνδαλο με ανήλικη αμαυρώνει την εικόνα της αστυνομίας της Βόρειας Καλιφόρνια


Απαιτείται καλύτερος συντονισμός | Πολιτική | DW | 29.10.2015\nΑπαιτείται καλύτερος συντονισμός\nΣτη Λέσβο μεταβαίνει σήμερα η επικεφαλής της Κ.Ο. των Πρασίνων Κάτριν Γκέρινγκ-Έκαρντ προκειμένου να σχηματίσει ιδία αντίληψη για τον τρόπο διαχείρισης της προσφυγικής κρίσης. Προηγουμένως είχε επισκεφτεί την ΠΓΔΜ.\nΗ Κάτριν Γκέρινγκ-Έκαρντ μεταβαίνει στη Λέσβο προερχόμενη από την ΠΓΔΜ την οποία επισκέφτηκε για τους ίδιους λόγους. Ποια είναι η κατάσταση που αντίκρισε στη ΦΥΡΟΜ η επικεφαλής της Κ.Ο. των γερμανών Πρασίνων; Όπως είπε σε συνέντευξή της προς τη Deutsche Welle:\n«Από τη μία πλευρά καταβάλλονται μεγάλες προσπάθειες από εθελοντές και οργανώσεις αρωγής. Από την άλλη η χώρα ασχολείται με τα προβλήματά της. Στην παρούσα φάση το θέμα των προσφύγων δεν παίζει ιδιαίτερο ρόλο στην εσωτερική πολιτική. Οι οργανώσεις αρωγής διαμαρτύρονται για την έλλειψη συντονισμού και στήριξης και για το γεγονός ότι η δημόσια διοίκηση ασχολείται ελάχιστα με το ζήτημα».\nΔιαδοχικές καταγραφές προσφύγων\nΔεν υπάρχει αμφιβολία ότι το προσφυγικό αυτό κύμα δύσκολα μπορεί να ανακοπεί\nΧιλιάδες άνθρωποι διασχίζουν καθημερινά τη λεγόμενη «διαδρομή των Βαλκανίων» για να φτάσουν στις χώρες της δυτικής Ευρώπης. Δεν υπάρχει αμφιβολία ότι το προσφυγικό αυτό κύμα δύσκολα μπορεί να ανακοπεί, εντούτοις μπορεί να υπάρξει καλύτερη οργάνωση και συντονισμός ώστε να μην ταλαιπωρούνται και οι πρόσφυγες, σημειώνει η Κάτριν Γκέρινγκ-Έκαρντ:\n«Το κυρίως ερώτημα είναι πώς μπορεί να υπάρξει πρόνοια ώστε οι άνθρωποι αυτοί να μην πρέπει να περπατούν μέσα στις λάσπες, να μην στέκονται στη βροχή και να τροφοδοτούνται με τρόφιμα και ζεστά ρούχα. (…) Υπάρχει επίσης το θέμα της καταγραφής. Ακούω ότι συχνά γίνεται καταγραφή των ανθρώπων σε πολλά και διαφορετικά σημεία, καταρχήν στην Ελλάδα, μετά στην ΠΓΔΜ και ξανά στη Σερβία. Απαιτείται συντονισμός και συνεργασία. Δεν έχει νόημα να αναγκάζονται οι πρόσφυγες να περιμένουν με τις ώρες προκειμένου να πάρουν χαρτιά για τις επόμενες 24 ή 72 ώρες».\n«Δεν ξέρω τι ακριβώς κάνουν οι συνοριοφύλακες»\nH επικεφαλής της Κ.Ο. των Πρασίνων Κάτριν Γκέρινγκ-Έκαρντ\nΚατά την πρόσφατη μίνι Σύνοδο Κορυφής των Βρυξελλών αποφασίστηκε μεταξύ άλλων η αποστολή περισσότερων συνοριοφυλάκων σε ορισμένες χώρες. Είναι αυτός ο ενδεδειγμένος τρόπος αντιμετώπισης της παρούσας κρίσης;\n«Δεν καταλαβαίνω τι καλούνται να κάνουν οι συνοριοφύλακες. Υπάρχουν εδώ και γερμανοί συνοριοφύλακες οι οποίοι υποτίθεται ότι βοηθούν. Δεν έχουμε όμως ιδέα τι ακριβώς κάνουν. Η φύλαξη των συνόρων δεν είναι το πρόβλημα. Δεν πρόκειται να φέρει και λύσεις. Προέρχεται από τις εποχές της παλιάς πολιτικής απομόνωσης. Εκ των πραγμάτων η Frontex οδήγησε στο να πνιγούν χιλιάδες άνθρωποι στη Μεσόγειο. Και αργότερα ειπώθηκε ότι τώρα πρέπει να προσπαθήσουμε να τους σώσουμε. Το ζητούμενο δεν είναι η φύλαξη των συνόρων, αλλά ο τρόπος υποδοχής των προσφύγων και της δίκαιης κατανομής τους στην Ευρώπη. Ζητούμενο είναι επίσης ο καλύτερος συντονισμός της καταγραφής (…) και όχι το κλείσιμο των συνόρων προκειμένου να αποτρέψεις τους ανθρώπους από το να έρχονται. Αυτό μπορεί να γίνει μόνον εάν καταπολεμήσεις με σοβαρότητα τα αίτια της φυγής τους».\nΑπαιτείται καλύτερος συντονισμός στο προσφυγικό (mp3)\nΛέξεις κλειδιά προσφυγική κρίση, πρόσφυγες και μετανάστες, Κάτριν Γκέρινγκ-Έκαρντ\nΜόνιμος σύνδεσμος http://p.dw.com/p/1GwTg\nΑγωνία για τους πρόσφυγες ενόψει χειμώνα 16.11.2017\nΤο Ευρωκοινοβούλιο συζητεί τις δύσκολες συνθήκες για πρόσφυγες και μετανάστες στην Ελλάδα και άλλες χώρες «πρώτης γραμμής» στην προσφυγική κρίση. Ζητούμενο: ένα σχέδιο για αξιοπρεπή διαβίωση το χειμώνα.


Πράσινο εκχύλισμα κόκκων καφέ από τη ρουμανία\nΕίναι τα πράσινα χάπια καφέ φασολιών ασφαλή\nΣούπερ καύση λίπους\nΠράσινο εκχύλισμα κόκκων καφέ από τη ρουμανία - Καθαρή garcinia cambogia και καθαρή αποτοξίνωση του παχέος εντέρου\nΤο εκχύλισμα τσαγιού συνδυάζει ελαφρώς γλυκιά γεύση και πλούσιο. Οι ιδιοφυείς μοναχοί. Λετονία τη Ρουμανία, τη Φινλανδία τη Σουηδία και το Ηνωμένο. Ρουμανία.\nΜετά παράγεται το εκχύλισμα, από το οποίο προκύπτουν τα. Ο Stijn Michielsen, 43 διευθυντής εξαγωγών & αγορών πράσινου καφέ. Εκχύλισμα γλυκύρριζας ( 42), για χρήση στα τρόφιμα. Με Dictamelia, Ιβίσκο & φυσικό εκχύλισμα Καφέ 150ml.\nΉδη εξάγεται στη Ρουμανία ενώ βρισκόμαστε σε συζητήσεις με μια. Παράγοντας έναν πράσινο καφέ που είναι ομοιογενής και έχει ελάχιστα ελαττωματικά. Βανουάτου.\nΡωσική ομοσπονδία. Ι κόκκοι του καφέ περιέχουν οργανικές και ανόργανες χημικές.\nΦρυγμένοι κόκκοι καφέ και φρυγμένος και αλεσμένος. Ουρουγουάη. Επίσης, η λοσιόν σώματος που περιέχει εκχύλισμα από πράσινο τσάι και καφεΐνη. Οι Κόκκοι καφέ είναι πράσινοι στο χρώμα πριν ψηθούν και να χρησιμοποιηθούν ως το γνωστό ποτό κατάλληλο για « ξύπνημα» σε.\nΜε Κόκκους Πράσινου Καφέ & Πράσινο Τσάϊ 200ml. Προσφέροντας μερικούς κόκκους στο γειτονικό μοναστήρι.\nΠράσινο εκχύλισμα κόκκων καφέ από τη ρουμανία. Κών το φρυγμένο καφέ, το κρασί, τις σταφίδες το χυμό σταφυ λιών και τα τρόφιμα για βρέφη. Οι μικροσκοπικοί κόκκοι του καφέ έχουν τη δυνατότητα να.\nΤΣΑΪ – ΤΕΑ Αληθινή απόλαυση Καφές – Coffee ΣΟΚΟΛΑΤΑ Αρωματικός καφές. Πράσινο εκχύλισμα κόκκων καφέ από τη ρουμανία. Περισσότερα.\nΒασίλειο να. Εκχύλισμα πράσινου καφέ.\nΟι κόκκοι και τα φύλλα με τα οποία ξεκινάει η διαδικασία παραγωγής,. Ιδίως στα ποτά.\nΚαφέ εκχύλισμα Γεννήσεων διακοπή\nCoffee Plus Deligios και ο καφές γίνεται μία απολαυστική, καλή συνήθεια που θα έχει ουσιαστικά οφέλη για τον οργανισμό μας! Διάλεξε ανάμεσα σε 26 Φυτικά Συμπληρώματα Πράσινου Καφέ το προϊόν που κάνει για σένα στην.\nΣχέδιο διατροφής για να χάσει βάρος εγκυμοσύνης\nΙδανικές μακροεντολές απώλειας βάρους\nΟ καθαρισμός του παχέος εντέρου σας κάνει να χάσετε βάρος\nΗ πρόκληση squat βοηθήσει να χάσετε βάρος\nΑπώλεια της όρεξης κεφαλαλγίες απώλεια μαλλιών\n31 ημερών θεραπεία απώλειας βάρους\nHypnotherapy για την εφαρμογή απώλειας βάρους\nΠώς να μειώσετε το λίπος της κοιλιάς μετά την παράδοση\nΣχέδιο διατροφής για ασθενείς με ινομυαλγία\nΚόκκων ρουμανία Σχοινί χάσετε\nNature' s Bounty Εκχύλισμα Πράσινου Καφέ 400mg 30 tabs. Βρες τιμές για Nature' s Bounty Εκχύλισμα Πράσινου Καφέ 400mg 30 tabs σε 2 καταστήματα στο Skroutz. Διάβασε χαρακτηριστικά & πραγματικές αξιολογήσεις.\nΕκχύλιση του espresso Βαθμοί καβουρδίσματος Nitro cold brew Τα mixer στα cocktail Hoppy beers.


"Όσο άκουγα τις λέξεις η καρδιά μου ράγιζε" - Συγκινητική ανάρτηση της Εριέττας Κούρκουλου - News - Youweekly\nΜε αφορμή την επίσκεψή της στο κέντρο Ημερήσιας Φροντίδας Παιδιού και Στήριξης Οικογένειας «Πρωτοβουλία για το Παιδί»\nΗ Εριέττα Κούρκουλου -που είναι έγκυος στο πρώτο της παιδί- επισκέφθηκε το κέντρο Ημερήσιας Φροντίδας Παιδιού και Στήριξης Οικογένειας «Πρωτοβουλία για το Παιδί» στην Βέροια όπου φιλοξενεί εγκαταλελειμμένα παιδιά\nΜάλιστα, όπως αποκάλυψε και η ίδια, τα παιδιά που γνώριζαν πως πρόκειται να γίνει μανούλα για αυτό και θέλησαν να της αφιερώσουν ένα τραγούδι για τη μητρότητα.\nΗ Εριέττα, αρκετά συγκινημένη, προχώρησε σε μια ανάρτηση στον προσωπικό της λογαριασμό στο instagram, αναφορικά με αυτήν της την επίσκεψη.\nΗ ανάρτηση της Κούρκουλου\n«Είχα την τιμή να επισκεφθώ το Κέντρο Ημερήσιας Φροντίδας Παιδιού και Στήριξης Οικογένειας «Πρωτοβουλία για το Παιδί» στην Βέροια. Τα παιδιά, γνωρίζοντας ότι θα γίνω σύντομα μητέρα, μου έγραψαν ένα τραγούδι για την μητρότητα. Καθώς άκουγα τις όμορφες φωνούλες τους, άρχισα να παρατηρώ τις λέξεις… «πονάει», «σπάει», «ο φόβος χτυπάει», «τρομάζει», «αμφιβολίες», «θεριώσανε τέρατα και πανοπλίες». Αυτές είναι οι λέξεις που έχουν συνδυάσει αυτά τα παιδιά με την μητρότητα. Ένα αφόρητο βάρος και μια ευθύνη που είναι σχεδόν απίθανο ένας γονιός να σηκώσει.\nΌμως κανένα παιδί δεν θα έπρεπε να αισθάνεται βάρος. Κανένα παιδί δεν θα έπρεπε να προσπαθεί να δικαιολογήσει την εγκατάλειψή του, ρίχνοντας το φταίξιμο στην ίδια του την ύπαρξη.\nΌσο άκουγα τις λέξεις η καρδιά μου ράγιζε…«Ευλογία», «θαύμα», «αγάπη», «ευτυχία»… αυτές είναι λέξεις που συνδυάζω εγώ με την μητρότητα. Όσο σκληρό και αν είναι, αισθάνομαι τυχερή που μου δίνεται η ευκαιρία να γνωρίσω μια διαφορετική πραγματικότητα, γιατί αλλιώς θα ζούσα με την ψευδαίσθηση της δικής μου.\nΔυστυχώς, δεν έχω αυτή την πολυτέλεια. Υπάρχει σκοτείνια και ανάγκη εκεί έξω και όπου υπάρχει ανάγκη, οφείλουμε να την υπηρετούμε εμείς που γεννηθήκαμε τυχεροί. Ευχαριστώ μέσα από την καρδιά μου την Πρωτοβουλία για το Παιδί για την υπέροχη φιλοξενία! Ομάδες σαν την δική σας, μου δίνουν ελπίδα για ένα μέλλον με χαμογελαστά φατσάκια και γεμάτες καρδούλες».\n«Δεν αισθανόμουν άνετα να κάνω αυτή την ανάρτηση»\nΜαμά για πρώτη φορά πρόκειται να γίνει σε λίγους μήνες η Εριέττα Κούρκουλου. Η ίδια αποκάλυψε μάλιστα πως ο γιατρός που της "χάρισε" το πρώτο της παιδάκι, είναι αυτός πίσω από το πρόσφατο ατυχές σποτάκι για το συνέδριο γονιμότητας που προκάλεσε αρκετές αντιδράσεις.\nΗ Εριέττα λοιπόν περιέγραψε πως δεν αισθανόταν άνετα να κάνει αυτή την ανάρτηση λόγω της δημόσιας κατακραυγής που υπέστη.\n«Είναι ο άνθρωπος πίσω από το ατυχές σποτάκι, του οποίου την προσέγγιση κατακρίναμε όλοι. Είναι ο άνθρωπος που ήταν υπεύθυνος για το συνέδριο που ποτέ δεν έγινε, αλλά ελπίζω να γίνει σύντομα, κάτω από τις σωστές προϋποθέσεις. Είναι όμως και ο άνθρωπος που μας χάρισε το παιδί μας και γι´αυτό, του χρωστάμε τα πάντα. Αυτή η ανάρτηση δε έχει σκοπό να φέρει δουλειά στον συγκεκριμένο γιατρό, αρχικά γιατί δεν το χρειάζεται και δεύτερον, γιατί κάθε περίπτωση είναι διαφορετική και σε κάθε άνθρωπο ή ζευγάρι που προσπαθεί για παιδάκι, ταιριάζει κάτι διαφορετικό (όπως επισημαίνω σε όποιον με ρωτάει).\nΞέσπασε η Εριέττα Κούρκουλου: «Λυπάμαι που η χώρα μας κυριαρχείται από...»\n«Ράγισε καρδιές» η Εριέττα Κούρκουλου με την ανάρτησή της για τον πατέρα της


ΤΙΠΟΤΑ: Σύνορα χωρίς σύνορα\nΟι συμβολισμοί είναι εξαιρετικά εύγλωττοι και στα πέριξ του Πύργου του Αϊφελ και μέσα στα λαϊκά προάστια ή στα γκέτο. Η Γαλλία γλιστράει στον αυταρχισμό, όπως το ίδιο κάνει και η Ενωση στο σύνολό της. Το σύνθημα-ψυχή της αστικής Γαλλικής Επανάστασης «Ελευθερία - Ισότητα - Αδελφότητα» δίνει ψυχορραγώντας τη θέση του στο σύνθημα «Ολιγαρχία - Καταστολή - Διαχωρισμός» - ένα νέο Απαρτχάιντ.\nΚάτω απ’ το παραληρηματικό ρετάρισμα μιας κυρίαρχης ρητορικής (κυρίως μέσα απ’ τα ΜΜΕ και τα ΑΕΙ) περί πολυπολτισμού, αλήθειας των άλλων, πολιτικής ορθότητος και τα συναφή, η Νέα Τάξη στήνει παντού στην Ευρώπη τη Φάρμα του Μεγάλου Αδελφού. Σήμερα είναι σαν ο Ολάντ να ηγείται μιας νέας Γαλλίας του Βισύ υπό τη Σιδερένια Φτέρνα του Βερολίνου.\nτο Τρύφων: αν μαζέψω λίγα από πολλούς, την έκανα τη μπάζα μου! Πόσο «λίγα» είναι όμως για τους ήδη φτωχοποιημένους από τη Ν.Δ. και το ΠΑΣΟΚ Ελληνες τα επιπλέον 100 έως 300 ευρώ χαράτσι; Μιλάμε για την υπερφορολόγηση της «μαρίδας», περίπου 4.600.000 Ελλήνων - τον έκανα, σου λέει το Τρύφων, τον μπεζαχτά μου και γαία πυρί μειχθήτω. Οταν η λεηλασία γίνεται νόμιμα είναι ηθική, σου λέει το Τρύφων και προχωράει στα επόμενα μέτρα. Αλήθεια είναι νόμιμο και ηθικό να αρπάζεις διά των φόρων και των εισφορών τα δύο τρίτα από τα έσοδα ενός ελεύθερου επαγγελματία; Είναι παραγωγικό να τον σπρώχνεις στη φοροδιαφυγή; Είναι πολύ αριστερό να επαναλαμβάνεις επί τα χείρω την ακροδεξιά πολιτική των νεοφιλελεύθερων;\nΟσο για τον κ. Τσίπρα, τον χαβά του. Για το χρέος. Για τα συμπεράσματα της Γιούροστατ. Για το χρέος δεν χρειάζεται να πω! κινδυνολογεί ο κ. Σόιμπλε όταν λέει το μυαλό σας και δυο λίρες (τόκο). Για τα νούμερα της Γιούροστατ όμως (που λέγεται ότι αποτυπώνουν βελτίωση ορισμένων οικονομικών δεικτών), ας δεχθούμε, για την οικονομία της συζήτησης, ότι όντως ορισμένοι δείκτες έχουν βελτιωθεί! Με τι κόστος όμως; Πόσον πόνο, πόσητρέλα, πόση θλίψη; Ετσι βελτιώνεται η οικονομία; με πόνο, τρέλα και, ενίοτε, θάνατον; Ετσι ευημερούν οι αριθμοί;


Πως διατηρείτε το γάλα και το τυρί – Φτιαχνω Μονος Μου – Do it.gr\n26 Αυγούστου 00:00 2010 by admin\nΔιατήρηση γάλατοςΤο γάλα διατηρείται 3 ημέρες, αν μια μέρα πριν το μεταφέρουμε, το χύνουμε μέσα σε αγγείο και αφού το ζεστάνουμε το μεταγγίσουμε σε άλλο και το ανακατεύουμε με ξύλο ή με καλάμι μέχρι να κρυώσει. Αν ρίξουμε λίγο αλάτι στο τυρί διατηρείται περισσότερο καιρό.Διατήρηση τυριούΤο τυρί διατηρείται αν το πλύνουμε με νερό πόσιμο, το ξεράνουμε στον ήλιο και το βάλουμε σε πήλινα αγγεία μαζί με θρούμπι ή θυμάρι. Έτσι ώστε τα κεφάλια του τυριού να είναι χωρισμένα όσο είναι δυνατό το ένα με το άλλο. Έπειτα χύνουμε και ξύδι γλυκό και ή οξύ μέλι, τόσο που να σκεπάζει το τυρί.Επίσης αν βάλουμε στο τυρί σπόρο από ασφούρι (αγριοζαφουράνα), μαζί με χλιαρό νερό ή χλιαρό μέλι.\nΜερικοί διατηρούν το τυρί μέσα σε θαλασσινό νερό. Το τυρί διατηρείται άσπρο όταν το βάλουμε μέσα σε άλμη. Γίνεται δε σφιχτότερο και στυφότερο όταν το βάλουμε επάνω από καπνό.Φαίνεται δε ότι όλα τα τυριά διατηρούνται καλύτερα αν τα βάλουμε μέσα σε όσπρια και μάλιστα σε λαθούρια ή σε μπιζέλια. Αν το τυρί επειδή πάλιωσε είναι σκληρό και πικρό το μουσκεύουμε μέσα σε αλεύρι από αφρυγάνιστο κριθάρι και κατόπιν το βάζουμε σε νερό και όσο τυρί βγαίνει από επάνω το αφαιρούμε.\nΤυροκόμηση νωπό ή παστεριωμένο γάλα; 0\nΠως πρέπει να μεταχειριζόμαστε την πυτιά 0\nΦτιάχνω τυρί κασέρι 0


Aεροπειρατεία - ανατροπή: Πολιτικά τα κίνητρα Αποφυλάκιση γυναικών από αιγυπτιακές φυλακές - Enallaktikos\nΑρχικήΚΟΣΜΟΣAεροπειρατεία - ανατροπή: Πολιτικά τα κίνητρα Αποφυλάκιση γυναικών από αιγυπτιακές φυλακές\nAεροπειρατεία – ανατροπή: Πολιτικά τα κίνητρα Αποφυλάκιση γυναικών από αιγυπτιακές φυλακές\nΑλλάζουν συνεχώς τα δεδομένα για την αεροπειρατεία σε αεροσκάφος της Egypt Air.\nΟ αεροπειρατής είναι μάλλον Αιγύπτιος και πρώην μέλος των δυνάμεων ασφαλείας της Αιγύπτου και τα κίνητρα δεν είναι ερωτικά αλλά πολιτικά. Φέρεται να ζητεί αποφυλάκιση ατόμων από αιγυπτιακές φυλακές, κυρίως γυναικών.\nΟ Κύπριος Πρόεδρος Νίκος Αναστασιάδης, όταν ρωτήθηκε νωρίτερα για το θέμα της αεροπειρατείας, κατά την διάρκεια συνέντευξης τύπου με τον Μάρτιν Σουλτς, απάντησε χαρακτηριστικά: «Όλα έχουν να κάνουν με μια γυναίκα πάντα».\nΣυγκεχυμένες πάντως, παραμένουν οι πληροφορίες για το όνομα και τα κίνητρα του αεροπειρατή που κατέλαβε το αεροσκάφος της EgyptAir, το οποίο πραγματοποίησε το πρωί αναγκαστική προσγείωση στο αεροδρόμιο της Λάρνακας.\nΤο Πρακτορείο Ειδήσεων Μέσης Ανατολής είχε μεταδώσει ότι οι αιγυπτιακές αρχές ασφαλείας ταυτοποίησαν τον δράστη, που φερόταν να είναι ο Ιμπραχίμ Σαμάχα, ο οποίος διέμενε στην Κύπρο μέχρι το 1994 και ήταν νυμφευμένος με Κύπρια.\nΩστόσο, νεότερες πληροφορίες αναφέρουν ότι ο αεροπειρατής είναι ο Αιγύπτιος Σελίχ Ελντίν Μουσταφά, 59 ετών, πρώην αξιωματικός του αιγυπτιακού στρατού, ο οποίος ζητεί την απελευθέρωση των γυναικών από τις φυλακές της Αιγύπτου.\nΖητεί επίσης να συναντηθεί με αξιωματούχο της Ευρωπαϊκής Ένωσης για παραχώρηση πολιτικού ασύλου. Στο αεροσκάφος παραμένουν αυτή τη στιγμή 4 επιβάτες, που είναι Ευρωπαίοι και τα επτά μέλη του πληρώματος.\nΑεροπειρατεία σε εξέλιξη στο αεροδρόμιο της Λάρνακας, στην πτήση MS181 Αλεξάνδρεια – Κάιρο.\nΛίγο πριν τις 9 το πρωί το αεροσκάφος των αιγυπτιακών αερογραμμών\nπροσγειώθηκε στο αεροδρόμιο της Λάρνακας, όταν επιβάτης απείλησε\nνα ανατινάξει τη ζώνη με εκρηκτικά που φορούσε.\nΔόθηκε μάλιστα στη δημοσιότητα μια φωτογραφία του… “δράστη”, η\nοποία φέρεται να τραβήχθηκε μέσα από το Airbus της Egypr Air.\nόπως μεταδίδει το Reuters ο φερόμενος ως… αεροπειρατής Dr. Ιμπραχίμ\nΣαμάχα, καθηγητής στο πανεπιστήμιο της Ατλάντα των ΗΠΑ, δήλωσε στην\nαραβική υπηρεσία του BBC ότι δεν είναι ο δράστης αλλά ένας από τους\nΠροηγούμενο άρθροΑς γίνουμε όλοι παιδιά. Την Κυριακή ελάτε να αγκαλιάσουμε τη φύση..\nΕπόμενο άρθροΚαθηγητής Πανεπιστημίου Ιμπραχίμ Σαμάχα: Είμαι επιβάτης και ΟΧΙ τρομοκράτης! Δεν είμαι αεροπειρατής καρδιά μου


Λυδία Λίθος: Άνθρακες ο (μικροκομματικός) θησαυρός - μεγάλες οι ευθύνες όσων έσυραν την χώρα στην αχρείαστη πόλωση\nΚαι τώρα;Ποιος θα αναλάβει την ευθύνη για την δραματική επιδείνωση της οικονομίας και την κατάρρευση των εισοδημάτων από τις δεύτερες εκλογές; Κανείς, ως συνήθως...\nυγ Οι Οικολόγοι Πράσινοι έχασαν μια ιστορική ευκαιρία να συμμετάσχουν ενεργά στην κεντρική πολιτική σκηνή και στην "μεγάλη πολιτική" συντεταγμένης εξόδου από την κρίση, με την απόφασή τους για αυτόνομη κάθοδο στον "δεύτερο γύρο" των εκλογών. Οι χρήσιμες προτάσεις τους έμειναν στο περιθώριο και η αλληλεγγύη των ευρωπαίων Πρασίνων αναξιοποίητη. Επίσης αναξιοποίητη έμεινε η ευκαιρία δημιουργίας ενός Τρίτου πόλου με τις δυνάμεις της ανανεωτικής αριστεράς και των κεντρώων φιλελευθέρων. Κρίμα. Αν και ποτέ δεν είναι αργά..


H Ιστοσελίδα www.light.gr περιλαμβάνει το ηλεκτρονικό κατάστημα, το οποίο αποτελεί την ηλεκτρονική παρουσία της εταιρείας με την επωνυμία «ΣΕΒΑΣΤΙΑΔΗΣ Γ. ΗΛΙΑΣ» (ΑΦΜ 043032427, ΔΟΥ ‘Ε’ ΘΕΣΣΑΛΟΝΙΚΗΣ). Η έδρα της εταιρείας βρίσκεται στην οδό Αγαθουπόλεως 27, Νεάπολη, Θεσσαλονίκης.\nΗ «Light.gr» καταβάλει καθημερινά κάθε προσπάθεια για την όσο το δυνατόν ουσιαστικότερη εξυπηρέτηση των πελατών της εταιρείας. Με τη δημιουργία του συγκεκριμένου e-shop σηματοδοτείται η έναρξη μίας μορφής προηγμένης επικοινωνίας της εταιρείας με τους πελάτες μας. Το e-shop που δημιουργείται απευθύνεται σε όλους τους χρήστες του internet που επιθυμούν την άμεση ενημέρωση τους στα προϊόντα που προσφέρει η εταιρεία μας σε συνδυασμό με τη δυνατότητα πραγματοποίησης αγορών μέσα από το e-shop, κατόπιν εξ’ αποστάσεως διαδικτυακής παραγγελίας, πάντοτε υπό την επιφύλαξη της επάρκειας των αποθεμάτων της εταιρείας.\nΗ «Light.gr» στοχεύει στην άμεση εξυπηρέτηση και ικανοποίηση του πελάτη με την συνεχή υπευθυνότητα που επιδεικνύει σε όλη την πορεία της επιχειρηματικής της ανάπτυξης και τη καλλιέργεια εμπιστοσύνης.\nΠροκειμένου να διενεργηθεί οποιαδήποτε συναλλαγή μέσω του ηλεκτρονικού καταστήματος της «Light.gr» για να γίνουν παραγγελίες προϊόντων της εταιρείας, θα ζητηθεί η γνωστοποίηση από πλευράς σας κάποιων προσωπικών σας στοιχείων. Όταν κάνετε μια παραγγελία, θα σας ζητήσουμε το πλήρες ονοματεπώνυμό σας, τη διεύθυνση στην οποία θα αποσταλούν τα προϊόντα, τον αριθμό του σταθερού σας τηλεφώνου (ή όποιο άλλο τηλέφωνο θέλετε) και την ηλεκτρονική σας διεύθυνση.\nH Ιστοσελίδα www.light.gr χρησιμοποιεί το πρωτόκολλο SSL της geoTrust, για ασφαλείς online εμπορικές συναλλαγές. Με αυτόν τον τρόπο κρυπτογραφούνται όλες οι πληροφορίες που μεταφέρονται εντός της ιστοσελίδας, έτσι ώστε να μην μπορούν να διαβαστούν ή να αλλαχτούν κατά την μεταφορά τους μέσω του Internet.\nΓια τη διευκόλυνση και εξυπηρέτηση όλων όσων επιθυμούν να αγοράσουν από το ηλεκτρονικό μας κατάστημα, το www.light.gr σας διαθέτει τους ακόλουθους εναλλακτικούς τρόπους πληρωμής:\nΜε τη χρέωση της πιστωτικής σας κάρτας. Η χρέωση της πιστωτικής σας κάρτας γίνεται την ημέρα έναρξης της διαδικασίας αποστολής των προϊόντων. Το www.light.gr έχει λάβει όλα τα απαραίτητα μέτρα για την ασφάλεια των συναλλαγών σας μέσω της πιστωτικής σας κάρτας και όλοι οι κάτοχοι πιστωτικών καρτών υπόκεινται σε ελέγχους εγκυρότητας.\nΣτις τιμές που αναγράφονται στους σχετικούς καταλόγους κάτω από κάθε προϊόν συμπεριλαμβάνεται το ΦΠΑ (24%), ενώ το www.light.gr επιφυλάσσεται του δικαιώματός του να αναπροσαρμόζει τις τιμές χωρίς να υποχρεούται να ενημερώνει το καταναλωτικό κοινό.\nΓια παραγγελίες μεγάλου βάρους ή όγκου υπάρχει δυνατότητα αποστολής της παραγγελίας με μεταφορική εταιρεία της επιλογής του αγοραστή και με χρέωση του ιδίου κατόπιν συνεννόησης.\nΣε περίπτωση επιστροφής των προϊόντων και αναλόγως αφενός με τον τρόπο που επιλέξατε να πληρώσετε την παραγγελία σας και αφετέρου τον τρόπο που θα πραγματοποιηθεί η επιστροφή τους, η επιστροφή των χρημάτων σας θα ολοκληρωθεί εντός 8 ημερών από την ημερομηνία που θα παραλάβουμε τα προϊόντα. Σε περίπτωση που ο λόγος επιστροφής αφορά σε λάθος της εταιρείας η Light.gr δεσμεύεται να αποστείλει εκ νέου courier στην διεύθυνση που μας έχετε ορίσει για την παραλαβή της παραγγελίας με δικά της έξοδα. Στην περίπτωση που ο καταναλωτής επιθυμεί την επιστροφή της παραγγελίας του χωρίς να υπάρχει υπαιτιότητα της εταιρείας τότε τα έξοδα αποστολής βαραίνουν τον ίδιο τον καταναλωτή. Από τη στιγμή που το προϊόν φύγει από εσάς, η Light.gr το παραλαμβάνει εντός 1-2 εργάσιμων ημερών για τις επιστροφές εντός Ελλάδος και μέσω της ΕΛΤΑ. Σε περίπτωση που επιλέξετε άλλες μεταφορικές εταιρείες, δεν μπορούμε να παρέχουμε καμία εγγύηση για τους χρόνους παραλαβής των προϊόντων που μας επιστρέφετε. Αφού παραλάβουμε το προϊόν, θα επεξεργαστούμε άμεσα το αίτημά σας και θα σας ενημερώσουμε με e-mail για τον τρόπο διεκπεραίωσή του. Η Light.gr θέλοντας να σας προσφέρει την καλύτερη δυνατή εξυπηρέτηση σας δίνει το δικαίωμα να υποβάλετε οποιοδήποτε παράπονό σας ηλεκτρονικά συμπληρώνοντας τη σχετική φόρμα επικοινωνίας.\nΌλα τα προϊόντα που επιστρέφονται στις αποθήκες της Light.gr υπόκεινται σε σχολαστικό ποιοτικό έλεγχο.\nΑΓΑΘΟΥΠΟΛΕΩΣ 27, ΝΕΑΠΟΛΗ ΘΕΣΣΑΛΟΝΙΚΗΣ, 56727\nΤΗΛ. 231516872 & 2310511071


alekacraftaholic: Ιανουαρίου 2015\nΑναρτήθηκε από Aleka Craftaholic στις 1:09 μ.μ. Σύνδεσμοι σε αυτήν την ανάρτηση\nH τέχνη δεν σταματά πουθενά .Δεν γνωρίζει συγκεκριμένα υλικά ,με ό,τι της δίνεται δημιουργεί .\nΣτο ''μην παίζεις με το φαγητό σου'' είδαμε μια νέα μορφή τέχνης και με φαγητά θα ασχοληθώ και σήμερα ,αλλά από τη σκοπιά της γλυπτικής.Χωρίς πέτρα,χωρίς μάρμαρο χωρίς πηλό...Γνωρίστε την\nItoamika Jung Jung\nΗ Γιαπωνέζα καλλιτέχνης χρησιμοποιεί μόνο νήμα και βελονάκι για τα έργα της.\nΑναρτήθηκε από Aleka Craftaholic στις 11:28 μ.μ. Σύνδεσμοι σε αυτήν την ανάρτηση\nVideoκλήση με skype=συνομιλία με κόρη...\n-''Σου στέλνω φωτογραφίες ,μαμάκα,να μου φτιάξεις τέτοια σκουλαρικάκια ,γιατί τα έχουν ακριβά''.\n-''Βρε,κορίτσι μου,τώρα ξεκίνησα να πλέκω,δεν ξέρω αν μπορώ να βγάλω τα σχέδια''.\n-''Εγώ για σένα το κάνω,καλέ,μαμά,για να εξασκηθείς''\n(μπούρδες! για τον εαυτούλη της κόπτεται).\n''Αλλά, αν δεν μπορέσεις,δεν πειράζει...κάνε μου ό,τι θέλεις''.\n( νόημα: μπορείς, δεν μπορείς,θα μου τα φτιάξεις! )\nΤι να κάνω η Ελληνίδα μάνα!!!\nΣτρώθηκα,έψαξα,πρήστηκαν τα μάτια μου\nαπό τα τόσα βιντεάκια που είδα στο you tube\nκαι τελικά σα να έχω την εντύπωση\nότι τα πήγα πολύ καλά για την πρώτη μου φορά.\nΑναρτήθηκε από Aleka Craftaholic στις 12:44 π.μ. Σύνδεσμοι σε αυτήν την ανάρτηση\nH food stylist και illustrator Anna Keville Joyce κατάφερε να ανεβάσει τον πήχη της τέχνης του food styling σε νέο επίπεδο.\nΟι νέες της δημιουργίες βασισμένες σε διατροφικά υλικά που προέρχονται από την Αργεντινή μας το αποδεικνύουν περίτρανα.\nΤελικά,πόσο λάθος μπορεί να ήταν αυτό που πολλές φορές ακούγαμε όντας μικρά παιδιά:\n''Σταμάτα να παίζεις με το φαγητό σου''\nΓια περισσότερες εικόνες με τις δημιουργικές της ικανότητες μπορείτε να ρίξετε μια ματιά ε δ ώ\nΑναρτήθηκε από Aleka Craftaholic στις 4:35 π.μ. Σύνδεσμοι σε αυτήν την ανάρτηση\nΠριν μερικές μέρες η Δράση Ελληνίδων Bloggers μας κάλεσε όλες να συμμετέχουμε σ'ένα νέο bazaar που το θέμα του θα είναι:\nΗ καινούργια πρόσκληση ,λοιπόν,είναι από την Μπέτυ και την Bίκυ\nκαι θα ήθελαν να πετάξουν μαζί σας τους "Χαρταετούς της Καρδιάς"\nΔυστυχώς, η Μπέτυ πέταξε στα ουράνια πριν τους ''χαρταετούς'' της.\nΑς κάνουμε το όνειρο της πραγματικότητα κι ας στείλουμε όσο πιο πολλούς χαρταετούς μπορούμε στη Βέροια !!!!!!\nΚαλό της ταξίδι στον Παράδεισο !!!!!\nΑν θέλετε να μάθετε περισσότερα για το bazaar, πηγαίνετε μέχρι το blog της Βίκυς πατώντας εδώ.\nH Βίκυ είναι έτοιμη να υποδεχτεί τα έργα σας στο e-mail\nΞεκίνησα το δικό μου χαρταετό από το κάθισμα μιας παλιάς καρέκλας.\nΒλέπετε το σχήμα του ήταν ακριβές τετράγωνο,άρα και ρόμβος σαν το σχήμα του χαρταετού.\nΛίγο βάψιμο και λίγο πέρασμα με γυαλόχαρτο.\nΈνα χέρι διάφανο βερνίκι και τελειώσαμε με το ξύλινο κομμάτι της κατασκευής.\nΤο τελευταίο διάστημα ασχολούμαι πολύ με το πλέξιμο.\nΈφτιαξα ,λοιπόν ,πάλι σε σχήμα χαρταετού, ένα εξάγωνο μοτίφ.\nΜε χρυσές πινέζες σταθεροποίησα τις 3 πλευρές του στο τελάρο-ρόμβο\nκαι τις ελεύθερες πλευρές του τις τέντωσα\nκαι τις στερέωσα με μαλλί πλεξίματος\nσε 3 πόμολα παλιών ντουλαπιών κουζίνας.\n(όταν λέμε ''παλιών'' εννοώ τουλάχιστον 30 χρόνων)\nΜπορεί άνετα να φιλοξενήσει σκουλαρίκια και κολιέ\nαν και τώρα που το ξαναβλέπω,\nσκέφτομαι ότι θα μπορούσα να προσθέσω\nστις γωνίες και 2 ράβδους για τα βραχιόλια.\nΗ 2η κατασκευή έχει να κάνει με εξάγωνα πλεχτά μοτίφ\nπου μπορούν να χρησιμοποιηθούν ως σουβέρ.\nΛίγο χρυσό περιμετρικά\nκαι ,ναι! ,είναι έτοιμα προς χρήση.\nΘα τελειώσω αυτήν την φορά την ανάρτησή μου με τα λόγια της Μπέτυς\nΑξίζει, αγαπημένοι μου φίλοι μου να γίνουμε "άνεμος για τον χαρταετό και χαρταετός για τον άνεμο, ακόμη κι όταν ουρανός δεν υπάρχει" για να δώσουμε μια μικρή ελπίδα σ΄αυτά τα παιδιά που έχουν ανάγκη αλλά και στους ανθρώπους που προσπαθούν να τα βοηθήσουν.\nσας φιλώ και σας αγαπώ!!!\nΚαλό σου βράδυ ,Μπέτυ, όπου κι αν βρίσκεσαι!\nΞέρω ότι είμαι λίγο εκτός εποχής για τις αναρτήσεις που θα κάνω ,\nαλλά είναι πολλά πράγματα που πρέπει να ειπωθούν σχετικά με το bazaar της ''άνοιξης''.\nΠολλές από τις κατασκευές που θα δείτε και που προσφέρθηκαν για πώληση,\nφτιάχτηκαν από τις παιδαγωγούς των Παιδικών Σταθμών και των Κ.Δ.Α.Π. του δήμου\nμε τη βοήθεια των μικρών παιδιών που φιλοξενούνται σ'αυτές τις δομές .\nΑγαπημένες συναδέλφισσες που, χωρίς δεύτερη σκέψη ,έσπευσαν να με συνδράμουν υλικά και συναισθηματικά.\nΚαθαρά άχρηστο υλικό πήρε μορφή στα χέρια τους.\nΧωρίς την πολύτιμη βοήθεια και συνεισφορά τους ,τίποτε δε θα μπορούσε να πραγματοποιηθεί.\nΤις ευχαριστώ πάρα πολύ για τον εθελοντισμό τους και την αγάπη\nμε την οποία αγκάλιασαν την προσπάθεια του συλλόγου .\nΓια την αμέριστη προσφορά όμως κι άλλων ατόμων που τα θεωρώ δικά μου φιλικά πρόσωπα,\nθα σας μιλήσω εκτενέστερα στην επόμενη ανάρτησή μου.Μέχρι τότε ...\nΑναρτήθηκε από Aleka Craftaholic στις 3:40 π.μ. Σύνδεσμοι σε αυτήν την ανάρτηση\nΈνα χρώμα που θα ταίριαζε πολύ\nσε μία εκλεπτυσμένου γούστου τελετή και δεξίωση γάμου.\nΠάνω στο ''κόκκινο χαλί'' κρατά μια ζηλευτή θέση.\nΑλλά και στο casual ντύσιμο δεν υστερεί έναντι του προηγούμενου.\nΟ αντρικός πληθυσμός σίγουρα θα το ''απογειώσει''.\nΕνώ, η νεότερη γενιά δεν θα το αποκλείσει από την γκαρνταρόμπα του.\nΓια τα δικά μου γούστα είναι ένα χρώμα που πολύ θα το τιμούσα στα αξεσουάρ μου.\nΔε θα'λεγα ''όχι'' σε ένα από τα παρακάτω είδη ένδυσης.\nΣτο μακιγιάζ θα το υιοθετούσα αβλεπεί...\n...και φυσικά θα ήταν η Νο 1 επιλογή μου στη μεγάλη μου αδυναμία...\nΊσως καταλήξει να γίνει αγαπημένο χρώμα πολλών μέσα στο 2015.\nΑναρτήθηκε από Aleka Craftaholic στις 5:29 π.μ. Σύνδεσμοι σε αυτήν την ανάρτηση\nΤόσα πολλά να πω...τόσα πολλά να δείξω...τόσα πολλά να γράψω... κι εγώ ακόμη δεν ξέρω από πού ν'αρχίσω...\nΜια εμπειρία διαφορετική από τόσες στη ζωή μου .\nΚι αυτό επειδή όταν έρχεσαι τόσο κοντά με την αναπηρία, καταλαβαίνεις ότι τα δικά σου θέματα δεν είναι προβλήματα,\nνιώθεις την ευτυχία να σε συνεπαίρνει όταν κοιτάζεις τα γερά σου παιδιά,αισθάνεσαι ότι η τύχη,\nη μοίρα απλόχερα σου χάρισε μια αγκαλιά χαμόγελα.\nΣτην πλατεία το σπίτι του Αη- Βασίλη,το σπίτι της δημιουργίας,το σπίτι της ζαχαροπλαστικής,το ταχυδρομείο του Αη-Βασίλη\nκαι το δικό μας σπιτάκι!\nτο σπίτι της ''άνοιξης''\nκαι το δεντράκι μας που μικροί μαθητές το στόλισαν για τα παιδιά του συλλόγου με στολίδια φτιαγμένα απ'τα χέρια τους.\nΌλα φωτίστηκαν μαγικά\nκι έλαμψε ο ουρανός\nΤο ταξίδι μας έχει ήδη ξεκινήσει\nΓια όλες τις δράσεις του συλλόγου μπορείτε να επισκεφθείτε τη σελίδα στο facebook\nΣύλλογος Γονέων-Κηδεμόνων & Φίλων ΑΜΕΑ Δήμου Λαγκαδά ''άνοιξη''\nΑναρτήθηκε από Aleka Craftaholic στις 11:56 π.μ. Σύνδεσμοι σε αυτήν την ανάρτηση


Ανακοίνωσε (και) Σαπαλίδη το Αιγάλεω, "ξεχνώντας" Κισσαμικό | athlitiko\nΑνακοίνωσε (και) Σαπαλίδη το Αιγάλεω, “ξεχνώντας” Κισσαμικό\nΓ' Εθνική 29 Ιουνίου 2017, 16:09\nΣε ακόμα μία ομάδα θα συνεργαστεί με τον Ηλία Καλοπήτα ο Σταμάτης Σαπαλίδης, που αποδεσμεύτηκε από τον Ιωνικό και τη νέα σεζόν θα φορέσει τη φανέλα του Αιγάλεω.\nΟ 27χρονος επιθετικός τον Ιάνουαριο του 2016 ήρθε με μεγάλες προσδοκίες στον Κισσαμικό από τον ΠΑΣ Γιάννινα, αλλά περιορίστηκε στα 2 γκολ σε 16 παιχνίδια. Ακολούθησε η μεταγραφή του στον Ιωνικό με τον οποίο πέτυχε 5 γκολ στη Γ’ Εθνική.\nΣτην αναφορά του βιογραφικού του το Αιγάλεω παρέλειψε να αναφέρει στις ομάδες στις οποίες έπαιξε ο Σαπαλίδης τον Κισσαμικό, αλλά και τον Ιωνικό.\nΤο “Σίτι” παράλληλα ανακοίνωσε την επιστροφή του Αλέξανδρου Δάρρα, που επίσης θα συνεργαστεί ξανά με τον προπονητή της ομάδας, με τον οποίον είχαν πανηγυρίσει την άνοδο στη Football League με τους Τράχωνες.\nΟι ανακοινώσεις του Αιγάλεω:\nΟ Α.Ο. ΑΙΓΑΛΕΩ βρίσκεται στην ευχάριστη θέση να ανακοινώσει την απόκτηση του ποδοσφαιριστή, Αλέξανδρου Δάρρα. Το νέο απόκτημα της ομάδας μας είναι 29 χρονών και αγωνίζεται ως κεντρικός αμυντικός. Ο Δάρρας επιστρέφει στην ομάδα μας μετά από τέσσερα χρόνια έχοντας πανηγυρίσει με τη φανέλα του “Σίτι” πρωτάθλημα Δ’ Εθνικής ενώ έχει αγωνιστεί ακόμη σε Ολυμπιακό, Κορωπί, Εθνικό Αστέρα, Αιολικό, Ιωνικό, Τριγλία Ραφήνας και Άγιο Ιερόθεο. Αξίζει να σημειωθεί ότι αμέσως μετά την κατάκτηση του πρωταθλήματος με το Αιγάλεω ο ποδοσφαιριστής μας πανηγύρισε και την κατάκτηση του τροπαίου σε επίπεδο Γ’ Εθνικής με τον ΑΟΤ Αλίμου. Ευχόμαστε στον Αλέξανδρο Δάρρα καλή αγωνιστική σεζόν με υγεία.\nΟ Α.Ο. ΑΙΓΑΛΕΩ βρίσκεται στην ευχάριστη θέση να ανακοινώσει την έναρξη της συνεργασίας με τον ποδοσφαιριστή Σταμάτη Σαπαλίδη. Το νέο απόκτημα της ομάδας μας είναι 27 χρονών και αγωνίζεται ως μεσοεπιθετικός. Έχει προσφέρει τις υπηρεσίες του σε ΠΑΣ Γιάννινα, στα τμήματα υποδομής του Ολυμπιακού, καθώς επίσης και σε ΑΟΤ Αλίμου, ΠΑΣ Γιάννινα (Σουπερ Λιγκ), Νίκη Βόλου, Αγία Παρασκευή, Εθνικό Πειραιά και ΠΑΟ Ρουφ. Καλωσορίζουμε τον Σταμάτη Σαπαλίδη στην οικογένεια του Αιγάλεω και του ευχόμαστε ό,τι καλύτερο.\nΜπούσδρας: Να βοηθήσει η ΕΠΟ να βρεθούμε ξανά στα γήπεδα


Νίκη με καλή εμφάνιση για ΠΑΟΚ Καλυβίων...4-2 τον Χρ.Αστέρα Παντάνασσας | Όλα τα γκολ - Αθλητική ενημέρωση 24/7\nΝίκη με καλή εμφάνιση για ΠΑΟΚ Καλυβίων...4-2 τον Χρ.Αστέρα Παντάνασσας\nΣυγγραφέας olatagoal.gr 9:57 μ.μ. - 0 Σχόλια\nΗ ομάδα του Πάνου Καρύμπα αν και δέχτηκε γρήγορα γκολ από την Παντάνασσα, αντέδρασε ώριμα και μετά το πρώτο 20λεπτο πήρε τα ηνία του αγώνα και με επιθετικό πνεύμα κατάφερε να πάρει στο τέλος τους τρεις βαθμούς της νίκης.\n16΄ ΓΚΟΛ Οι φιλοξενούμενοι ανοίγουν το σκορ μετά από κερδισμένο φάουλ, αφού ο Κουμάσης παίρνει την κεφαλιά και στέλνει τη μπάλα στα δίκτυα.\n22΄ Επιθετική προσπάθεια του Παπαγιάννη μέσα στην περιοχή, ο οποίος ανατρέπεται από τον Ράμα και ο διαιτητής καταλογίζει πέναλτι για την παράβαση.\n23΄ΓΚΟΛ Το πέναλτι κτύπησε εύστοχα ο Αυγέρης, ισοφαρίζοντας για την ομάδα του.\n25΄ Σουτ του Κρανιά η μπάλα πάνω από το οριζόντιο δοκάρι.\n27΄ Κόρνερ με τον Καρύμπα, κεφαλιά του Αριστόπουλου πάνω από το οριζόντιο δοκάρι.\n30΄ Σουτ του Λιούλιου έξω από την περιοχή, η μπάλα πέρασε άουτ.\n32΄ Αντεπίθεση των φιλοξενούμενων, το σουτ του Γκεζέπη πέρασε πάνω από το οριζόντιο δοκάρι.\n35΄ ΓΚΟΛ Ταχύτατη αντεπίθεση με τον Καρύμπα ο οποίος μεταβίβασε στον Αυγέρη και αυτός με τη σειρά του τροφοδότησε τον Λιούλιο, που μόνος απέναντι από τον Λιάπη πλάσαρε και έστειλε τη μπάλα στο βάθος της εστίας.\n37΄ Τραυματισμός στο χέρι του Ν. Μυλωνά σε ανύποπτη φάση, ο οποίος αντικαταστάθηκε από τον Καγκαρά.\n41΄ Σουτ έξω από την περιοχή του Ντόνι η μπάλα βγήκε άουτ.\n48΄ ΓΚΟΛ Βαθιά μεταβίβαση του Καρύμπα πλάγια αριστερά της περιοχής, προς τον Αυγέρη ο οποίος με δυνατό ψηλοκρεμαστό σουτ αιφνιδίασε τον Λιάπη και έστειλε τη μπάλα στα δίκτυα.\n57΄ Ωραία μεταβίβαση του Λιούλιου προς τον Αυγέρη, το σουτ που πραγματοποίησε βγήκε άουτ.\n58΄Σουτ του Γκεζέπη η μπάλα πέρασε πάνω από το οριζόντιο δοκάρι.\n59΄ Φιλόδοξη προσπάθεια του Αυγέρη έξω από την περιοχή το σουτ που επεχείρησε βγήκε απελπιστικά άουτ.\n61΄ Σέντρα του Μπούρου από δεξιά, ο Ζαχαράκης πήρε την κεφαλιά όμως μπλόκαρε ο Λιάπης.\n65΄ Έξυπνη ενέργεια του Καρύμπα ο οποίος από το κέντρο του γηπέδου πραγματοποίησε ψηλοκρεμαστό σουτ η μπάλα όμως πέρασε λίγα εκατοστά πάνω από το οριζόντιο δοκάρι.\n67΄ Σουτ του Γ. Μυλωνά έξω από την αντίπαλη περιοχή, η μπάλα πέρασε άουτ.\n70΄ Φάση μέσα στην περιοχή, ο Βελέντζας δεν μπόρεσε να κοντρολάρει, η μπάλα έφθασε στον επερχόμενο Αυγέρη, ο οποίος δεν κατάφερε να πλασάρει σωστά και έστειλε τη μπάλα έξω από το κάθετο δοκάρι.\n73΄Παράλληλη σέντρα από δεξιά του Μπούρου, αποκρούει ελάχιστα ο τερματοφύλακας Λιάπης, στέλνοντας τη μπάλα κόρνερ.\n76΄ Ωραίο σουτ του Ντόνι, απέκρουσε ο Θεοδωρακόπουλος.\n77΄ ΓΚΟΛ Μετά από κτύπημα κόρνερ, ο Ντόνι σουτάρει προς την εστία, η μπάλα απομακρύνεται για λίγο από τους αμυντικούς, όμως ο επερχόμενος Κρανιάς πραγματοποιεί κοντινό πλασέ και στέλνει τη μπάλα στα δίχτυα.\n82΄ Επιθετική προσπάθεια του Παναγιωτόπουλου από αριστερά, ανατρέπεται μέσα στην περιοχή και ο διαιτητής σφυρίζει την εσχάτη των ποινών.\n83΄ ΓΚΟΛ Το πέναλτι εκτέλεσε εύστοχα ο Γ. Μυλωνάς ανεβάζοντας τον δείκτη του σκορ για την ομάδα του.\n85΄ Ο Παναγιωτόπουλος με ωραία προσπάθεια ντριπλάρει τους αμυντικούς, όμως ανακόπτεται με φάουλ έξω από το ημικύκλιο της περιοχής, η παράβαση δεν σφυρίχτηκε από τον διαιτητή και στη συνέχεια της φάσης ο Βελέντζας με βεβιασμένο σουτ στέλνει τη μπάλα άουτ.\n88΄ Πολύ καλή μεταβίβαση του Καρύμπα προς τον αμαρκάριστο Αυγέρη, ο οποίος δεν μπόρεσε να ¨νικήσει¨ τον τερματοφύλακα Λιάπη.\nΘεοδωρακόπουλος, Μπούρος, Παπαγιάννης, Ν. Μυλωνάς (30΄ Καγκαράς), Νταλαπέρας, Αριστόπουλος, Λιούλιος (68΄ Βελέντζας), Γ. Μυλωνάς, Ζαχαράκης (76΄Παναγιωτόπουλος), Καρύμπας, Αυγέρης.\nΧρυσός Αστέρας Παντάνασσας (Μπρούνο Ντόνι, Δημ. Λιάπης)\nΛιάπης, Κουτσιαύτης, Ράμα, Σούτας, Μπριάνης, Ρ. Μούκα, Κρανιάς, Κουσμάνης, Ντόνι, Γκεζέπης, Σ. Μούκα (71΄Κατζέλης).


Απευθυνόμαστε άμεσα στην κοινωνία\nΟι πυρκαγιές του 2007 είχαν και ένα παράπλευρο αποτέλεσμα: την ευαισθητοποίηση της κοινωνίας και τη μαζική έκφραση μιας άνευ προηγουμένου διάθεσης συμμετοχής για τη λύση των περιβαλλοντικών προβλημάτων. Στόχος του WWF Ελλάς ήταν να δώσει κατεύθυνση σε αυτή την κοινωνική εγρήγορση και να ενδυναμώσει μια στάση ζωής φιλική προς το περιβάλλον.\nΜετά τα γεγονότα του 2007, δημιουργήσαμε ειδικό εκπαιδευτικό υλικό περιβαλλοντικής εκπαίδευσης που έφτασε σε περισσότερους από 1.000 εκπαιδευτικούς και 11.530 μαθητές. Διοργανώσαμε ειδικά σεμινάρια και επισκέψεις σε σχολεία στους πυρόπληκτους νομούς Αττικής, Ηλείας, Μεσσηνίας, Αχαΐας, Λακωνίας και Αρκαδίας, με στόχο να βοηθήσουμε τα παιδιά στις πληγείσες περιοχές να αντιμετωπίσουν την καταστροφή.\nΜεταφορά γνώσης στις τοπικές κοινωνίες\nΠροετοιμάσαμε υλικό ευαισθητοποίησης για τις τοπικές κοινωνίες, ενώ παράλληλα συμμετείχαμε σε περισσότερες από 80 τοπικές εκδηλώσεις προωθώντας ορθές πρακτικές και ενθαρρύνοντας τοπικές πρωτοβουλίες.\nΣυνολικός στόχος μας ήταν η προώθηση της συλλογικής δράσης σε τοπικό επίπεδο, με την παροχή της αναγκαίας γνώσης και τεχνογνωσίας.\nΠιλοτικό πρόγραμμα αναδασωτικών εργασιών\nΣυμμετείχαμε στο πρότυπο αυτό πρόγραμμα αναδασωτικών εργασιών, που υλοποιήθηκε ύστερα από πρωτοβουλία του Φορέα Διαχείρισης Εθνικού Δρυμού Πάρνηθας και στο οποίο πήραν μέρος 963 εθελοντές. Με την υποδειγματική οργάνωση και συνεργασία όλων των εμπλεκόμενων φορέων (Φορέας Διαχείρισης Εθνικού Δρυμού Πάρνηθας, Διεύθυνση Αναδασώσεων Αττικής, Δασαρχείο Πάρνηθας και WWF Ελλάς) και την υποστήριξη του ΣΚΑΪ, της ΚΑΘΗΜΕΡΙΝΗΣ και της ΝΕWSPHONE HELLAS, καταφέραμε να δώσουμε μια μικρή ανάσα στην Πάρνηθα και να δείξουμε τον δρόμο για ολοκληρωμένες δράσεις προστασίας του περιβάλλοντος με κατάλληλα εκπαιδευτικά προγράμματα και υπεύθυνη αξιοποίηση της εθελοντικής προσφοράς των πολιτών.\nΜέσα σε 20 «ημερήσιες εκστρατείες» στην Πάρνηθα, φυτέψαμε 4.200 δενδρύλλια κεφαλληνιακής ελάτης και περιποιηθήκαμε περίπου 21.000 μεγαλύτερα δέντρα.\nΔείτε τις αφίσσες


Press Mixer: Grayscale - Ομαδική έκθεση, Εγκαίνια στις 29 Μαΐου\nGrayscale - Ομαδική έκθεση, Εγκαίνια στις 29 Μαΐου\nΟ Εικαστικός Κύκλος ΔΛ παρουσιάζει την Τρίτη 29 Μαΐου 2018 την ομαδική έκθεση με τίτλο "Grayscale". Οι εφαρμογές της τεχνολογίας έχουν βοηθήσει όσο κανένας άλλος τομέας της επιστημονικής γνώσης στην ευρεία διάδοση της εικόνας. Στον αντίποδα, ο ρόλος της ζωγραφικής θα μπορούσε να πει κανείς ότι χάνεται μέσα σε αυτή την κατακλυσμιαία ανάπτυξη της σύγχρονης εικονογραφίας.\nΜε χαμηλού κόστους υλικά, αλλά και μηχανές όπως ψηφιακούς και τρισδιάστατους εκτυπωτές, ο καλλιτέχνης μπορεί πλέον να παράγει με φθηνές πρώτες ύλες έργα τέχνης, κάτι που στο παρελθόν φάνταζε αδύνατο.\nΣτην έκθεση με τίτλο "Grayscale" επτά σύγχρονοι καλλιτέχνες παρουσιάζουν έργα τους μέσα από την λιτή φόρμα του σχεδίου. Ο τίτλος, δανεισμένος από τον όρο -grayscale- που χρησιμοποιείται στη φωτογραφία, τη χρωματολογία και ευρύτερα στα ψηφιακά μέσα, λειτουργεί ως συνδετικός κρίκος ανάμεσα στη φύση του ίδιου του σχεδίου, που δεν είναι άλλη από την κλίμακα του γκρι, αλλά και στις τεχνολογικές (βοηθητικές) πρακτικές που χρησιμοποιούν οι καλλιτέχνες, κυρίως μέσω των υπολογιστών.\nΑναρτήθηκε από pressmixer στις 10.5.18 Ετικέτες Εικαστικός Κύκλος ΔΛ, Το pressmixer προτείνει


Τσίπρας: Δεν θέλω τριπλές εκλογές - Επιμένει για τις συντάξεις!\n#Tags: Αλέξης Τσίπρας | συντάξεις\nΤσίπρας: Δεν θέλω τριπλές εκλογές – Επιμένει για τις συντάξεις!\n13/09/18 • 21:36 | UPD 13/09/18 • 21:36\nΗ συνέντευξη, αποσπάσματα της οποίας είχαν κυκλοφορήσει στο Διαδίκτυο τις προηγούμενες ημέρες, μεταδίδεται απόψε ολόκληρη. Σε αυτήν, και ερωτηθείς εάν μπορεί να πει καθαρά ότι δεν θα περικοπούν οι συντάξεις, ο κ. Τσίπρας υπογραμμίζει: «Το λέω καθαρά, αν πετύχουμε τους στόχους, στον βαθμό που πετυχαίνουμε τους στόχους, θεωρώ ότι θα καταφέρουμε να αποφύγουμε ένα μέτρο που και αχρείαστο είναι και αντιαναπτυξιακό είναι, αλλά και μη διαρθρωτικό είναι».\nΗ δήλωση αυτή του κ. Τσίπρα προκαλεί προβληματισμό, καθώς, κατά τη συνέντευξη Τύπου στην 83η ΔΕΘ, την περασμένη Κυριακή, είχε αφήσει ανοιχτό, για πρώτη φορά, το ενδεχόμενο να μην εξαντλήσει η κυβέρνηση την τετραετία, ενισχύοντας έτσι το σενάριο που, αυτήν την στιγμή, φαντάζει ως επικρατέστερο: τριπλές κάλπες -ευρωεκλογές, αυτοδιοικητικές και εθνικές εκλογές- τον Μάιο του 2019.\nΕνδέχεται ωστόσο να κρύβει και ένα στοιχείο αιφνιδιασμού, καθώς η δήλωση του πρωθυπουργού δεν αποκλείει το σενάριο της διεξαγωγής εθνικών εκλογών νωρίτερα από τον Μάιο του ερχόμενου έτους και, πάντως, όχι μαζί με τις ευρωεκλογές και τις εκλογές στην Τοπική Αυτοδιοίκηση.\nΟλόκληρη η συνέντευξη του πρωθυπουργού στο Euronews\nΣυνέντευξη του Πρωθυπουργού, Αλέξη Τσίπρα, στο «Euronews» και την δημοσιογράφο Έφη Κουτσοκώστα\nΚΟΥΤΣΟΚΩΣΤΑ: Κύριε Πρόεδρε, ευχαριστούμε πάρα πολύ για την παρουσία σας στο Global Conversation και από εδώ, από το Ευρωκοινοβούλιο, στο Στρασβούργο.\nΠΡΩΘΥΠΟΥΡΓΟΣ: Και εγώ ευχαριστώ.\nΚΟΥΤΣΟΚΩΣΤΑ: Θέλω να ξεκινήσουμε από την παρουσία σας εδώ και από την ομιλία σας και θέλω να κάνω και μια σύγκριση με το παρελθόν. Όταν εσείς αναλάβατε την κυβέρνηση στην Ελλάδα, πρώτη φορά το 2015, ασκούσατε πολύ σκληρή κριτική για τον τρόπο με τον οποίο η Ευρώπη ασκεί την πολιτική στα κράτη-μέλη, προφανώς και με πολλές προεκτάσεις στο θέμα της οικονομικής πολιτικής. Τι έχει αλλάξει από τότε σε σας, εάν εσείς, δηλαδή, αλλάξατε γνώμη για την Ευρώπη ή αν η Ευρώπη άλλαξε;\nΠΡΩΘΥΠΟΥΡΓΟΣ: Κριτική άσκησα και σήμερα για τα λάθη της Ευρώπης, αλλά και για τα λάθη των ελληνικών κυβερνήσεων. Για το γεγονός ότι η Ελλάδα χρειάστηκε οκτώ ολόκληρα χρόνια, κάτω από σκληρά προγράμματα δημοσιονομικής προσαρμογής, ενώ άλλες χώρες, μέσα σε τρία χρόνια, κατάφεραν να ξεφύγουν. Και βεβαίως, άσκησα σκληρή κριτική και για το γεγονός ότι αυτά τα προγράμματα και οι πολιτικές που επιλέγονταν, επιλέγονταν πίσω από κλειστές πόρτες. Υπήρχε και συνεχίζει να υπάρχει σε μεγάλο βαθμό ένα έλλειμμα Δημοκρατίας, που αποτελεί, μαζί με τον δημοσιονομικό φετιχισμό μια νεοφιλελεύθερη προσέγγιση οικονομίστικη στην αντιμετώπιση της κρίσης. Αυτά τα δύο μαζί αποτελούν τις βασικές αιτίες για τις οποίες η Ευρώπη έχει πάψει να είναι ελκυστική προς τους πολίτες της και τη βασική αιτία για την άνοδο της ακροδεξιάς. Τώρα, αν με ρωτάτε εάν έχει αλλάξει η Ευρώπη, η Ευρώπη βεβαίως και αναγκάστηκε να προσαρμοστεί, αλλά αναγκάστηκε πολύ αργά και πολύ λίγο να προσαρμοστεί. Και οι αλλαγές που έκανε, έγιναν αργά και έπρεπε να είναι βαθύτερες. Το αν άλλαξα εγώ, όλοι οι άνθρωποι αλλάζουν, ξέρετε. Προσαρμόζονται στις δυσκολίες για να τις αντιμετωπίσουν. Δεν άλλαξε, όμως, η βασική μου κατεύθυνση. Ο βασικός πυρήνας των ιδεών μου, ο βασικός πυρήνας της ιδεολογίας μου και της πολιτικής μου στόχευσης. Ήταν να βγει η χώρα από την κρίση, βγήκε η χώρα από την κρίση με τις λιγότερες δυνατές απώλειες για την κοινωνική πλειοψηφία.\nΚΟΥΤΣΟΚΩΣΤΑ: Θέλω να μείνουμε λίγο στα ευρωπαϊκά, γιατί σε μερικούς μήνες έχουμε και ευρωεκλογές και θα ήθελα να σας ρωτήσω το εξής: Τώρα, το τοπίο στην Ευρώπη έχει αλλάξει. Βλέπουμε και τις τελευταίες έρευνες ότι και το Ευρωκοινοβούλιο το επόμενο δεν θα είναι πια το ίδιο. Εσείς, ποιον θα στηρίζατε; Και σας ρωτάω, επειδή είχατε και μια συνάντηση με τον Επίτροπο, τον κ. Μοσκοβισί. Θα τον βλέπατε ως πιθανό υποψήφιο για την Προεδρία της Κομισιόν, ακόμη κι αν είναι με τους Σοσιαλδημοκράτες και όχι με το κόμμα της Αριστεράς;\nΠΡΩΘΥΠΟΥΡΓΟΣ: Νομίζω ότι αυτό που έχει μεγαλύτερη σημασία, πριν πάμε στα πρόσωπα, είναι να δούμε τις πολιτικές. Ο ΣΥΡΙΖΑ, αυτή τη στιγμή, μπορεί να παίξει έναν κρίσιμο ρόλο. Ρόλο καταλύτη στη δημιουργία ενός ευρύτερου πλαισίου σύγκλισης προοδευτικών, δημοκρατικών δυνάμεων από τον χώρο της Αριστεράς, από τον χώρο της Σοσιαλδημοκρατίας, αλλά και από τον χώρο της Οικολογίας. Σε αυτή την κατεύθυνση εργαζόμαστε, χωρίς να αλλάζουμε πολιτική οικογένεια. Αλλά θεωρώ ιδιαίτερα θετικό το γεγονός ότι εδώ και τρία χρόνια βρίσκομαι στην καρδιά της συνεννόησης, προσκεκλημένος κάθε φορά με τον ρόλο του παρατηρητή, γιατί εγώ το έχω επιλέξει, στις συναντήσεις των σοσιαλιστών ηγετών και βρίσκεται ο ΣΥΡΙΖΑ και εγώ προσωπικά πολύ κοντά σε αυτές τις διεργασίες. Διότι θεωρώ ότι είναι αναγκαίο να δημιουργηθεί κάτι καινούργιο για την Ευρώπη και για τις δυνάμεις που υπερασπίζονται την κοινωνική πλειοψηφία.\nΚΟΥΤΣΟΚΩΣΤΑ: Γυρνώντας στην Ελλάδα τώρα και στα θέματα οικονομίας, παρά το γεγονός ότι η Ελλάδα ναι, βγήκε από τα μνημόνια, μάλιστα πολύ Ευρωπαίοι αξιωματούχοι συνεχάρησαν όλες τις προσπάθειες που έχουν γίνει, παρ΄ όλα αυτά, ο κόσμος στην Ελλάδα περιμένει κάποια μέτρα, τα οποία ήδη έχουν προνομοθετηθεί και φυσικά αναφέρομαι στο θέμα των συντάξεων. Και ακόμα ο κόσμος ανησυχεί και περιμένει μια απάντηση στο αν εσείς είστε διατεθειμένος τελικά να παρακάμψετε το ΔΝΤ, το οποίο ζητούσε το συγκεκριμένο μέτρο και να προβείτε ακόμα και σε μονομερείς ενέργειες, όσον αφορά αυτό.\nΠΡΩΘΥΠΟΥΡΓΟΣ: Κοιτάξτε, η δομική αλλαγή σε σχέση με λίγους μήνες πριν, είναι ότι η χώρα τελείωσε το πρόγραμμα προσαρμογής, βγήκε από τα μνημόνια και έγινε ξανά μια κανονική χώρα με περιορισμούς, βεβαίως, που προβλέπονται για όλες τις χώρες της Ευρωζώνης. Και βεβαίως, με ιδιαίτερες συνθήκες συνεννόησης με την Κομισιόν και τους θεσμούς, που προβλέπονται για όλες τις χώρες που έχουν φύγει από προγράμματα προσαρμογής. Αυτό που έχει αλλάξει, ίσως το πιο σημαντικό, είναι ότι η Ελλάδα βεβαίως και είναι υποχρεωμένη να πιάνει τους στόχους που έχουν συμφωνηθεί, αλλά οι εκάστοτε κυβερνήσεις θα αποφασίζουν αυτές για τα μέσα και τις πολιτικές μέσα από τις οποίες θα επιτυγχάνονται οι στόχοι. Εμείς, λοιπόν, έχουμε τη σαφή δέσμευση να υλοποιήσουμε το πρωτογενές πλεόνασμα 3,5% το 2019. Στο βαθμό, λοιπόν, που αυτός ο στόχος επιτυγχάνεται και τα στατιστικά στοιχεία δείξουν ότι αυτός ο στόχος επιτυγχάνεται, τότε θα καταθέσουμε, όπως προβλέπεται τον Προϋπολογισμό του 2019, στις 15 του Οκτώβρη στην Κομισιόν. Θα κάνουμε μια ουσιαστική συζήτηση και είναι βέβαιο, κατά την άποψή μου, ότι αυτό το οποίο θα επικρατήσει, είναι αυτό που είναι ωφέλιμο για την συνέχιση της αναπτυξιακής πορείας της οικονομίας και βεβαίως για την κοινωνική πλειοψηφία. Και ωφέλιμο για την αναπτυξιακή πορεία της οικονομίας είναι να σταματήσουν οι περικοπές και η λιτότητα που δημιουργούν μια αντικυκλική πολιτική, που μειώνουν τη ζήτηση, μειώνουν την κατανάλωση και άρα σπρώχνουν την οικονομία ξανά σε ένα σπιράλ ύφεσης, το οποίο μόλις τώρα αποφύγαμε, μόλις τώρα ξεφύγαμε από αυτό. Είμαι, λοιπόν, αισιόδοξος ότι τα νούμερα θα είναι θετικά και άρα, θα καταφέρουμε να πετύχουμε κάτι προς όφελος της οικονομίας, αλλά και προς όφελος των συνταξιούχων και της κοινωνικής πλειοψηφίας.\nΚΟΥΤΣΟΚΩΣΤΑ: Άρα, λέτε ότι εάν πετύχετε τους στόχους δεν θα κόψετε τις συντάξεις. Μπορείτε να το πείτε καθαρά αυτό;\nΠΡΩΘΥΠΟΥΡΓΟΣ: Το λέω καθαρά. Αν πετύχουμε τους στόχους, στο βαθμό που πετυχαίνουμε τους στόχους, θεωρώ ότι θα καταφέρουμε να αποφύγουμε ένα μέτρο, το οποίο και αχρείαστο είναι και αντιαναπτυξιακό είναι, αλλά και μη διαρθρωτικό είναι.\nΚΟΥΤΣΟΚΩΣΤΑ: Ο επικεφαλής του Ευρωπαϊκού Μηχανισμού Σταθερότητας, τώρα, σε μια τελευταία του συνέντευξη, είπε ότι αν η ελληνική κυβέρνηση σταματήσει να τηρεί τα συμφωνηθέντα, τότε και οι Ευρωπαίοι θα σταματήσουν και θα αναστείλουν τα μέτρα για το χρέος.\nΠΡΩΘΥΠΟΥΡΓΟΣ: Ναι, βεβαίως. Σωστό είναι αυτό.\nΚΟΥΤΣΟΚΩΣΤΑ: Και το λέω αυτό, γιατί και το θέμα των συντάξεων είναι διαρθρωτικό μέτρο, έτσι θεωρείται και όχι ένα δημοσιονομικό μέτρο.\nΠΡΩΘΥΠΟΥΡΓΟΣ: Θα σας εξηγήσω: Είναι σωστό, κατ΄ αρχάς, αυτό. Τα συμφωνηθέντα είναι το 3,5% του πλεονάσματος, το οποίο πρέπει να πετυχαίνουμε για να αποπληρώνουμε το χρέος μας. Η Ελλάδα δεν πρέπει να γυρίσει πίσω στην εποχή των ελλειμμάτων, της σπατάλης, της διαφθοράς, της κακοδιαχείρισης. Η Ελλάδα πρέπει να συνεχίσει τον δρόμο των διαρθρωτικών μεταρρυθμίσεων, μεταξύ των οποίων είναι και η συνταξιοδοτική μεταρρύθμιση, που της έδωσε τη δυνατότητα να εξυγιάνει τα δημόσια οικονομικά. Άρα, λοιπόν, οι δομικές μεταρρυθμίσεις δεν πρέπει επ’ουδενί να αντιστραφούν και δεν θα αντιστραφούν. Αυτό το οποίο σας εξήγησα, η περικοπή της προσωπικής διαφοράς, δεν είναι δομική μεταρρύθμιση, δεν είναι διαρθρωτική μεταρρύθμιση. Άρα, να λοιπόν ένα ακόμα επιχείρημα που συντείνει στην άποψη ότι αν πιάνουμε τους στόχους δεν θα περικοπούν οι συντάξεις.\nΚΟΥΤΣΟΚΩΣΤΑ: Αν δεν τους πιάνουμε;\nΠΡΩΘΥΠΟΥΡΓΟΣ: Αν δεν τους πιάνουμε τους στόχους, βεβαίως και θα πρέπει να βρούμε τον τρόπο με τον οποίο θα τους πιάσουμε. Αυτό είναι υποχρέωσή μας. Ξέρετε κάτι; Πρέπει να το καταλάβουμε. Όταν μια χώρα έχει υποχρεώσεις, όπως και ένα νοικοκυριό όταν έχει υποχρεώσεις, θα πρέπει να βρει τον τρόπο να εξοικονομεί τα χρήματα να πληρώνει αυτές τις υποχρεώσεις. Δυστυχώς ή ευτυχώς, οι προηγούμενες κυβερνήσεις άφησαν μια χώρα υπερχρεωμένη. Όχι στα πρόθυρα της χρεοκοπίας, μια χώρα χρεοκοπημένη. Η Ελλάδα είναι μια χώρα, η οποία έχει 180% του ΑΕΠ χρέος. Αυτό το οποίο καταφέραμε εμείς, είναι να καταστήσουμε βιώσιμη την εξυπηρέτηση αυτού του χρέους. Αυτό, λοιπόν, είναι που έχει δημιουργήσει ασφάλεια στις αγορές, ασφάλεια στους επενδυτές, συν το γεγονός ότι φτιάξαμε και αυτό το «μαξιλάρι» ρευστότητας των 30 περίπου δισ. ευρώ, που μας δίνει τη δυνατότητα να επιλέξουμε εμείς μέχρι και το 2020 πότε είναι η κατάλληλη στιγμή να πάρουμε ζεστό χρήμα από τις αγορές με χαμηλά επιτόκια.\nΚΟΥΤΣΟΚΩΣΤΑ: Τώρα θέλω να περάσουμε σε ένα άλλο θέμα που, επίσης, καίει την Ευρώπη και αν θέλετε την έχει αλλάξει κιόλας κατά πολύ, που είναι η μετανάστευση. Και η Ελλάδα παραμένει πάντα στην πρώτη γραμμή της συγκεκριμένης ιστορίας. Και θέλω να σας ρωτήσω για την τελευταία προειδοποίηση από την Περιφέρεια του Βορείου Αιγαίου, που είπε ότι το Κέντρο Υποδοχής των προσφύγων στην Μόρια ενδέχεται να κλείσει μέσα σε 30 ημέρες, γιατί απλά οι συνθήκες διαβίωσης των ανθρώπων που ζουν εκεί, είναι πραγματικά άθλιες. Και σας ρωτάω: μέσα σε όλα αυτά τα χρόνια που αντιμετωπίζει η Ελλάδα αυτό το πρόβλημα, γιατί δεν έχει καταφέρει τελικά να διαχειριστεί ποτέ αυτή την κατάσταση;\nΠΡΩΘΥΠΟΥΡΓΟΣ: Για τον πολύ απλό λόγο του ότι ακόμα και αν είχαμε το πιο πολυτελές ξενοδοχείο, το οποίο έχει μια χωρητικότητα άλφα, αλλά αναγκάζεσαι να φιλοξενείς πέντε φορές το άλφα ή έξι φορές το άλφα τους φιλοξενούμενους εκεί, τον αριθμό εννοώ των ανθρώπων εκεί, είναι εκ των πραγμάτων δεδομένο ότι δεν μπορείς να ανταποκριθείς. Αυτή είναι η πραγματικότητα στα νησιά. Είναι μία πραγματικότητα η οποία ορίζεται από την πολύ δύσκολη συμφωνία την οποία έχουμε υπογράψει με την Τουρκία, την ευρωτουρκική συμφωνία, την οποία πρέπει να τηρήσουμε. Και πρέπει να την τηρήσουμε όσο το δυνατόν…\nΚΟΥΤΣΟΚΩΣΤΑ: Δεν τηρείται αυτή τη στιγμή;\nΠΡΩΘΥΠΟΥΡΓΟΣ: Τηρείται και τηρείται με έναν τρόπο που εμείς επιδιώκουμε να – αν θέλετε- ικανοποιεί πλήρως τη διεθνή νομιμότητα, το διεθνές δίκαιο και τα δικαιώματα των ανθρώπων, που σημαίνει ότι δεν μπορούμε ούτε να πνίγουμε ανθρώπους στο Αιγαίο. Και όχι μόνο δε μπορούμε αλλά δεν το θέλουμε βεβαίως. Που σημαίνει ότι δεν μπορούμε να επιστρέφουμε ανθρώπους χωρίς να εξετάσουμε σε πρώτο, δεύτερο και τρίτο βαθμό, όπως ορίζει η διεθνής νομιμότητα και οι διεθνείς συνθήκες, τις οποίες είμαστε υποχρεωμένοι να τηρούμε όπως ορίζεται για αυτούς που ζητάνε άσυλο στη χώρα μας. Που σημαίνει ότι θα πρέπει να είμαστε ιδιαίτερα προσεκτικοί ώστε να μην φύγει πίσω ούτε ένας άνθρωπος, ο οποίος χρίζει, δικαιούται προστασίας με βάση τη διεθνή νομοθεσία στη χώρα μας και την Ευρώπη. Αυτό δημιουργεί καθυστερήσεις. Οι ροές την ίδια στιγμή δεν μειώνονται. Έχουν, βεβαίως, μειωθεί σε σχέση με αυτή την τραγική κατάσταση που επικρατούσε το 2015, αλλά υπάρχουν ακόμα. Είναι ροές κάποιων δεκάδων ανθρώπων καθημερινά που δημιουργούν αυτή την υπερσυγκέντρωση προσώπων στα νησιά, μεταναστών και προσφύγων στα νησιά. Που, πιστέψτε με, καμία χώρα και καμία δομή και καμία υποδομή δεν θα μπορούσε να αντιμετωπίσει αποτελεσματικά στον βαθμό που –επαναλαμβάνω- έχει ως προτεραιότητα να ανταποκριθεί στο διεθνές δίκαιο και στη διεθνή νομιμότητα.\nΚΟΥΤΣΟΚΩΣΤΑ: Ποια είναι η σχέση σας με τον κύριο Σαλβίνι και τη νέα κυβέρνηση της Ιταλίας; Θεωρείτε ότι είστε στην ίδια πλευρά στο θέμα το Προσφυγικό;\nΠΡΩΘΥΠΟΥΡΓΟΣ: Ε, δεν θα το έλεγα. Παρόλα αυτά, μου δίνετε την ευκαιρία να σας πω ότι η ιταλική κυβέρνηση αναδεικνύει τη μεγάλη αντίφαση ανάμεσα στους υποστηρικτές της σκληρής στάσης απέναντι στο Προσφυγικό. Και η αντίφαση έρχεται ακριβώς ανάμεσα σε αυτούς που έχουν την ίδια προσέγγιση, θα έλεγα σχεδόν ακροδεξιάς κοπής, τη διαφορά που έχουν μεταξύ τους αν κατοικούν σε χώρες του Νότου ή σε χώρες του Βορρά. Διότι ναι μεν οι ακροδεξιές δυνάμεις στην Ιταλία έχουν το ίδιο θεωρητικό υπόβαθρο με τις ακροδεξιές δυνάμεις στη Βόρεια Ευρώπη, εντούτοις το κρίσιμο ερώτημα είναι το αν θα αφεθεί η χώρα μόνη να αντιμετωπίσει το πρόβλημα. Αν είναι στη Βόρεια Ευρώπη, δεν βρέχεται από θάλασσα, είναι μια χώρα περίκλειστη και μπορεί να υψώσει τείχη, λέει, μόνη ας το αντιμετωπίσω και ας κόψει ο καθένας το λαιμό του. Η Ιταλία δεν μπορεί να πει το ίδιο και δεν λέει το ίδιο. Αυτή είναι η μεγάλη αντίφαση ανάμεσα σε αυτούς που θεωρούν ότι μια τεράστια παγκόσμια κρίση, όπως η προσφυγική – μεταναστευτική κρίση, μπορεί να λυθεί χωρίς αλληλεγγύη και χωρίς συνεργασία.\nΚΟΥΤΣΟΚΩΣΤΑ: Άρα θεωρείτε ότι έχει δίκιο όταν κρατάει αυτή τη σκληρή γραμμή στο Προσφυγικό, όπως έχουμε δει να κάνει;\nΠΡΩΘΥΠΟΥΡΓΟΣ: Η Ιταλία, η ιταλική κυβέρνηση κρατάει –επαναλαμβάνω- μια στάση, η οποία έχει πολλές\nαντιφάσεις. Διότι από τη μία αρνείται να παραλάβει καράβια με μετανάστες, από την άλλη μόλις αυτά φτάσουν στα νερά της, ζητάει βοήθεια από γειτονικές χώρες να παραλάβουν αυτές. Άρα, δεν μπορεί να λύσει μόνη της το πρόβλημα της προσφυγικής κρίσης και κανείς δεν μπορεί να λύσει μόνος του το πρόβλημα αυτό. Η δική μου η άποψη, γιατί δεν θεωρώ και τόσο σκόπιμο να ασκώ κριτική σε άλλες κυβερνήσεις, θα σας πω τη δική μου άποψη και την άποψη της ελληνικής κυβέρνησης. Είναι ότι η προσφυγική κρίση είναι διεθνής και ευρωπαϊκή. Δεν είναι κρίση των χωρών πρώτης υποδοχής, δεν είναι ελληνική κρίση, δεν είναι ιταλική κρίση, δεν είναι ισπανική κρίση. Είναι ένα ευρωπαϊκό πρόβλημα. Άλλωστε, η μεγάλη πλειοψηφία αυτών των ανθρώπων δεν θέλουν να μείνουν στις χώρες πρώτης υποδοχής. Ο στόχος τους είναι να πάνε σε χώρες της Κεντρικής Ευρώπης. Συνεπώς, ο μόνος τρόπος να το αντιμετωπίσουμε είναι, επίσης, συλλογικός. Ένα συλλογικό πρόβλημα, πρέπει να βρούμε συλλογικό τρόπο αντιμετώπισης.\nΚΟΥΤΣΟΚΩΣΤΑ: Πάμε, λοιπόν, σε ένα γεωπολιτικό θέμα στο οποίο βρέθηκε η Ελλάδα να είναι στο επίκεντρο και μιλώ φυσικά για τη Συμφωνία των Πρεσπών και τη συμφωνία που κάνατε με τα Σκόπια. Και βρισκόμαστε στην τελική ευθεία να δούμε πού τελικά θα καταλήξει αυτό. Και θέλω να σας ρωτήσω: Όλα δείχνουν –και οι τελευταίες δημοσκοπήσεις στα Σκόπια- ότι η Συμφωνία, τουλάχιστον στο δημοψήφισμα θα περάσει. Αν περάσει, λοιπόν, και η Συνταγματική Αναθεώρηση και φτάσουμε στην ελληνική Βουλή, τι θα γίνει; Και ρωτάω φυσικά γιατί ο κυβερνητικός σας εταίρος, και πάρα πολύ πρόσφατα, ξεκαθάρισε ότι δεν υπάρχει περίπτωση να στηρίξει αυτή τη Συμφωνία. Θεωρείτε ότι μπορεί τελικά αυτή η κυβέρνηση, αν αυτό γίνει, να έχει νομιμοποίηση να συνεχίσει ή μπορεί να πάμε σε εκλογές, τελικά, λόγω Σκοπιανού;\nΠΡΩΘΥΠΟΥΡΓΟΣ: Καταρχάς, εύχομαι και ελπίζω η Συμφωνία αυτή να προχωρήσει. Εύχομαι, ελπίζω και στηρίζω την προσπάθεια του Ζόραν Ζάεφ να κερδίσει το δημοψήφισμα. Και, βεβαίως, την ακόμη πιο δύσκολη προσπάθεια μετά, να βρει 2/3 στη Βουλή, στο Κοινοβούλιό του, προκειμένου να επικυρώσει τη συνταγματική αλλαγή. Είναι μια μεγάλη ευκαιρία για την Ελλάδα, είναι μια μεγάλη ευκαιρία για την περιοχή. Λύνει ένα πρόβλημα που υπάρχει εδώ και δεκαετίες, το λύνει με θετικό τρόπο για τη χώρα, κατά την άποψή μου. Άλλωστε, 140 χώρες σε όλον τον κόσμο αναγνώριζαν με τη συνταγματική της ονομασία τη γείτονα χώρα. Πλέον, υπάρχει ο γεωγραφικός προσδιορισμός για όλες τις χρήσεις και κυρίως, υπάρχει η αναγνώριση και αποδοχή από τους γείτονές μας ότι η ιστορία της αρχαίας ελληνικής Μακεδονίας, είναι ελληνική. Και αυτό είναι μια μεγάλη κατάκτηση. Στο δεύτερο σκέλος του ερωτήματός σας, να σας απαντήσω ευθέως. Η Συμφωνία θα έρθει στη Βουλή, όπως ακριβώς ορίζει η ίδια η Συμφωνία όταν ολοκληρωθεί στην άλλη πλευρά η διαδικασία της Συνταγματικής Αναθεώρησης και, βεβαίως, όταν προχωρήσει η συγγραφή του πρωτοκόλλου ένταξης και η υπογραφή του στο ΝΑΤΟ για να ξεκινήσει η ενταξιακή διαδικασία και να μπορούμε να κυρώσουμε και το πρωτόκολλο ένταξης. Η Συμφωνία αυτή θα βρει απόλυτη πλειοψηφία στην ελληνική Βουλή. Και σε ό,τι αφορά το τελευταίο σκέλος της ερώτησής σας, το οποίο το απάντησα και στη ΔΕΘ, σέβομαι και διαφωνώ με τη στάση του κυβερνητικού μου εταίρου, με τον οποίο έχω μια έντιμη και ειλικρινή συνεργασία και είμαι βέβαιος ότι θα τηρήσει τις αρχές του, έτσι όπως και ο ίδιος τις πιστεύει, αλλά δεν θα διαταράξει την ομαλή πορεία της χώρας προς την οικονομική ανάκαμψη και την πολιτική σταθερότητα.\nΚΟΥΤΣΟΚΩΣΤΑ: Επειδή έκανα μια ερώτηση για τις εκλογές, στη ΔΕΘ δεν το κλείσατε ακριβώς αυτό το θέμα, τώρα μπορείτε να το κλείσετε; Μπορείτε να πείτε με βεβαιότητα ότι εκλογές θα γίνουν όταν τελειώσει η τετραετία ή μπορεί να περιμένουμε και κάτι άλλο;\nΠΡΩΘΥΠΟΥΡΓΟΣ: Στη Θεσσαλονίκη νομίζω ότι ήμουν ξεκάθαρος. Είπα ότι ο στόχος και η στρατηγική της κυβέρνησης είναι να ολοκληρώσει την τετραετία. Και μάλιστα εξήγησα, το πόσο μας συμφέρει πολιτικά αυτή η εξέλιξη στο βαθμό που στις ευρωπαϊκές εκλογές που μεσολαβούν, θα έχουμε τη δυνατότητα να καταγράψουμε τους πραγματικούς συσχετισμούς που επικρατούν στην ελληνική κοινωνία, που δεν έχουν καμία σχέση με τις διαρκώς υποτιμημένες, εγώ δεν θα πω εσκεμμένα, ίσως για μεθοδολογικούς λόγους, δημοσκοπικές μετρήσεις που βλέπουν το φως της δημοσιότητας. Συνεπώς, θα επαναλάβω αυτό που είπα. Στόχος και στρατηγική της κυβέρνησης είναι η ολοκλήρωση της τετραετίας και οι εκλογές τον Οκτώβρη του 2019.\nΚΟΥΤΣΟΚΩΣΤΑ: Άρα, αποκλείετε το σενάριο των τριπλών εκλογών το Μάιο;\nΠΡΩΘΥΠΟΥΡΓΟΣ: Δεν αποτελεί στόχο, ούτε στρατηγική, ούτε επιθυμία μας να έχουμε τριπλές εκλογές.\nΚΟΥΤΣΟΚΩΣΤΑ: Θέλω να σας κάνω μια τελευταία ερώτηση, πιο προσωπική, για ένα θέμα το οποίο, βασικά είχε συγκλονίσει και όλη την Ευρώπη το καλοκαίρι και μιλάω φυσικά για τις φωτιές στην Αττική και στο Μάτι, που είχε και αρκετούς νεκρούς, σχεδόν 98 νεκρούς. Και ήθελα να σας ρωτήσω ,προσωπικά αν εσείς νιώσατε ή νιώθετε την ανάγκη να ζητήσετε συγγνώμη από τους ανθρώπους που βίωσαν αυτή την τραγωδία το καλοκαίρι;\nΠΡΩΘΥΠΟΥΡΓΟΣ: Κυρία Κουτσοκώστα, συγγνώμη ζήτησα έμπρακτα και όχι επικοινωνιακά, όχι για να αντιμετωπίσω με έναν επικοινωνιακό τρόπο την τραγωδία, όταν ανέλαβα την πολιτική ευθύνη και άλλων κυβερνήσεων και όχι μονάχα της δικής μου. Διότι μια από τις βασικές αιτίες αυτής της τραγωδίας δεν ήταν μόνο το φυσικό φαινόμενο, ο αέρας των 11 μποφόρ, ή τα όποια λάθη και όποιες παραλείψεις μπορεί να έγιναν, αλλά –εν πάση περιπτώσει- για αυτά θα κρίνουν άλλοι, όχι εγώ. Άλλωστε, όλοι καταλαβαίνουμε πόσο δύσκολο κανείς είναι να αντιμετωπίσει σε αυτές τις συνθήκες μια καταστροφή μέσα σε μιάμιση ώρα γιατί τόσο διήρκησε από την έναρξη της φωτιάς, ώσπου να φτάσει στην παραλία. Αλλά, έλεγα ότι ένα μεγάλο μέρος των ευθυνών και των αιτιών έχει να κάνει με το πώς οικοδομήθηκαν αυτές οι περιοχές, το πώς δεν είχαν πρόσβαση οι πολίτες να βγουν στην ακτή, το πώς εγκλωβιστήκαν εξαιτίας της αυθαίρετης δόμησης και των παρανομιών που είναι κοινή ομολογία, που δεν είναι ευθύνες της δικής μου διακυβέρνησης.\nΚΟΥΤΣΟΚΩΣΤΑ: Ωστόσο, η δική σας διακυβέρνηση διαχειρίστηκε.\nΠΡΩΘΥΠΟΥΡΓΟΣ: Ωστόσο, ανέλαβα πλήρως την πολιτική ευθύνη και σε ό,τι μας αναλογεί αναλάβαμε πλήρως και μια μεγάλη και δύσκολη προσπάθεια καθημερινής μάχης για την αποκατάσταση, την επούλωση των πληγών. Τους ανθρώπους που χάθηκαν δεν μπορούμε να τους γυρίσουμε πίσω, αλλά την επούλωση των πληγών αυτών που έμειναν, της περιοχής, ούτως ώστε το Μάτι να αναγεννηθεί στον πιο γρήγορο δυνατό χρόνο.\nΚΟΥΤΣΟΚΩΣΤΑ: Κύριε Πρόεδρε, σας ευχαριστώ πολύ.\nΠΡΩΘΥΠΟΥΡΓΟΣ: Κι εγώ σας ευχαριστώ. Να είστε καλά.\nΜητσοτάκης σε φαρμακοποιούς: Προτεραιότητα στην πρόληψη και την πρωτοβάθμια φροντίδα\nΙστορίες από το Δάσος της Βιέννης: Όταν η αφέλεια καλύπτει τον ερχομό του φασισμού\nΑυτές είναι οι αλλαγές στη Γ’ Λυκείου: Αυξάνεται η ύλη και οι διδακτικές ώρες\nΤα ελληνοτουρκικά κύριο θέμα της συνεδρίασης του Εθνικού Συμβουλίου Εξωτερικής Πολιτικής\nΈκανε το πρώτο της εξώφυλλο η κόρη της Κιμ Καρντάσιαν Νορθ [εικόνες]\nΑπίστευτο: Πάνω 2.000 υπερήλικες πρώην συνεργάτες των Ναζί λαμβάνουν συντάξεις σε όλο τον κόσμο\nΕυρωσυνοριοφύλακες αντί για Frontex – Θα αποτελείται από 10.000 άτομα\nΗ Emily Ratajkowski με το πιο μικροσκοπικό μπραζίλιαν μαγιό [εικόνα]\n«Καταπέλτης» η ΝΔ κατά Τσίπρα: Να ζητήσει συγγνώμη από 1,5 εκατομμύριο συνταξιούχους\n«Πόλεμος» Μαξίμου-ΝΔ για τους συνταξιούχους\n«Εξαργύρωσε» το βρετανικό «Τζόκερ» με… πλαστική στήθους και είναι τρισευτυχισμένη! [εικόνες]\nΔάκης: Είχα καρκίνο και δεν μου το είχαν πει [βίντεο]


myBlackBox: ::YSL - Youth Liberator Serum Foundation\nΑναρτήθηκε από Eva Kyrimi στις 11:10 μ.μ.\nvasiliki vaso 11 Φεβρουαρίου 2014 - 2:53 π.μ.\nαπο τι καταλαβα κανει μονο για τελεια δερματα...χαχα...εγω δε νομιζω να το προτιμησω..45 και με μετρια καλυψη..?? για κοπελες ομως που ζητανε ελαφρια καλυψη πιστευω θα ειναι τελειο\nEva Kyrimi 13 Φεβρουαρίου 2014 - 10:01 μ.μ.\nδεν θα έλεγα πως έχω τέλειο δέρμα απλά ποτέ δεν μου άρεσαν τα full coverage, οπότε απλά χρησιμοποιώ λίγο concealer σε κάποια σημεία\nNadine 11 Φεβρουαρίου 2014 - 5:26 π.μ.\nΗ αλλαγή foundation είναι ψυχοφθόρα διαδικασία γενικά :P\nΜεγάλη υπόθεση να βρεις κάλυψη και σωστή απόχρωση αρμονικά συνδυασμένα.\nΩραίο το YSL αλλά με τέτοια τιμή εγώ θα πήγαινα για το Double Wear της Estee Lauder που γλυκοκοιτάζω εδώ και καιρό :D\nEva Kyrimi 13 Φεβρουαρίου 2014 - 10:02 μ.μ.\nΤσούζει λίγο η τιμή, το παραδέχομαι. Χαλάλι όμως, το έχω κατευχαριστηθεί! Τώρα που το λες, foundation από Estee Lauder δεν έχω δοκιμάσει ποτέ..\nLila Amanatidou 11 Φεβρουαρίου 2014 - 3:41 μ.μ.\nΚαλό φαίνεται, εγώ που δεν έχω πολλές ατέλειες στο πρόσωπο προτιμώ τα μεικ απ με μεσαία κάλυψη. Τώρα η τιμή είναι όντως ένα θέμα, αλλά θα το έπαιρνα για ειδικές περιστάσεις, για κάθε μέρα προτιμώ την αγαπημένη μου bb <3\nEva Kyrimi 13 Φεβρουαρίου 2014 - 10:04 μ.μ.\nΛογικά θα σου ταίριαζε και εσένα. Εγώ μετά τη bb cream της Shiseido, θα το ξανασκεφτώ πάρα πολύ να ξαναβάλω κάτι τέτοιο στο πρόσωπό μου\nMarianna Chalkiadaki 12 Φεβρουαρίου 2014 - 8:44 π.μ.\nΔεν το έχω δοκιμάσει, αλλά από συσκευασία σκίζει! Πολύ καλό review!\nΕίναι κόσμημα!Ευχαριστώ Μαριάννα μου


Ο προοδευτικός λαϊκισμός και η κοινωνική αλλαγή - ΚΟΙΤΑ ΤΟΝ ΟΥΡΑΝΟ\nHome ΑΝΑΔΗΜΟΣΙΕΥΣΕΙΣ ΑΝΤΩΝΗΣ ΓΑΛΑΝΟΠΟΥΛΟΣ ΛΑΪΚΙΣΜΟΣ ΠΟΛΙΤΙΚΗ CHANTAL MOUFFE ERNESTO LACLAU UNFOLLOW Ο προοδευτικός λαϊκισμός και η κοινωνική αλλαγή\nΟ προοδευτικός λαϊκισμός και η κοινωνική αλλαγή\n1:34:00 μ.μ. ΑΝΑΔΗΜΟΣΙΕΥΣΕΙΣ, ΑΝΤΩΝΗΣ ΓΑΛΑΝΟΠΟΥΛΟΣ, ΛΑΪΚΙΣΜΟΣ, ΠΟΛΙΤΙΚΗ, CHANTAL MOUFFE, ERNESTO LACLAU, UNFOLLOW\nΜε έναυσμα το βιβλίο «Λαϊκισμός, αντιλαϊκισμός και κρίση» εξετάζουμε τη φύση του λαϊκισμού, το ρόλο του αντιλαϊκισμού ως υποστηρικτή των κυβερνητικών πολιτικών και προτείνουμε έναν προοδευτικό λαϊκισμό που θα μπορούσε να γίνει ένας πραγματικός φορέας δημοκρατικών μεταρρυθμίσεων.\nΟ «λαϊκισμός» επανήλθε στην κυρίαρχη –και καθημερινή- πολιτική ατζέντα στη χώρα μας μαζί με τις πρώτες κινητοποιήσεις εναντίον της μνημονιακής πολιτικής. Αρχικά επανήλθε από το μνημονιακό στρατόπεδο, τόσο από τους πολιτικούς που εφάρμοζαν το μνημόνιο όσο και από τις ομάδες που είχαν επιφορτιστεί με την ιδεολογική νομιμοποίησή του (μερίδα διανοούμενων, αρθρογράφων, δημοσιογράφων). Επανήλθε λοιπόν αρχικά ως κατηγορία, ως μομφή. Ο Γιάννης Σταυρακάκης προσφέρει πολλά χαρακτηριστικά παραδείγματα, από πολιτικούς όπως η Άννα Διαμαντοπούλου που χαρακτήρισε τη προσφυγή στις εκλογές ως «πρόσκαιρη νίκη του λαϊκισμού», ο Κωστής Χατζηδάκης που χαρακτήρισε τον λαϊκισμό ως μεγαλύτερο εχθρό της Ελλάδας, ο Ευάγγελος Βενιζέλος που δήλωσε ότι ο ακραίος λαϊκισμός μπορεί να μετατρέψει τη κρίση σε εθνική τραγωδία, έως τον καθηγητή Λουκά Τσούκαλη, τον αρθρογράφο Τάκη Μίχα και έντυπα όπως το Athens Review of Books που κατήγγειλε τον «αφόρητο Υπαρκτό Λαϊκισμό».\nΟ Νικόλας Σεβαστάκης τονίζει δυο ιδιαίτερα χαρακτηριστικά του σύγχρονου αντιλαϊκιστικού λόγου. Αρχικά την ανάπτυξή του με βάση τη πεποίθηση ότι ο λαϊκισμός και ιδιαίτερα ο αριστερόστροφος λαϊκισμός είναι «γεννήτορας, αν όχι όλων, τουλάχιστον των περισσότερων δεινών τα όποια αντιμετωπίζει η χώρα» και κατά συνέπεια είναι «στρατηγικός εχθρός κάθε έλλογης πολιτικής» και έπειτα την ηθική του διάσταση, την σαφή επιθυμία του να αναμορφώσει τους «ελληνικούς τρόπους» μέσω του κολασμού, της τιμωρίας.\nΤα χρόνια της κρίσης, η πόλωση στη βάση του άξονα λαϊκισμός-αντιλαϊκισμός οξύνθηκε τόσο σε κοινωνικό όσο σε πολιτικό και ιδεολογικό επίπεδο. Διαβάζουμε στις σελίδες του βιβλίου ότι κάθε συνάρθρωση λαϊκών αιτημάτων καταγγέλλεται από τους αντιπάλους της ως λαϊκιστική. Κάθε διεκδίκηση, κάθε διαμαρτυρία μπορούσε να αγνοηθεί, να τεθεί στο περιθώριο, μόλις εντασσόταν στο πεδίο του λαϊκισμού. Όλες οι συλλογικές πρακτικές στιγματίζονταν ως λαϊκιστικές και έχαναν το πολιτικό τους νόημα. Ως «λαϊκιστής» στιγματίζεται σήμερα καθένας που απομακρύνεται έστω και κατ’ελάχιστο από την κυρίαρχη νεοφιλελεύθερη πολιτική διαχείρισης της κρίσης.\nΣτο βιβλίο περιγράφονται δυο κίνδυνοι για την Δημοκρατία που πηγάζουν από τον αντιλαϊκιστικό λόγο της εποχής μας. Ο Νικόλας Σεβαστάκης αφού επισημαίνει πως ο υπερορθολογικός πραγματισμός των κρατούντων «ενισχύει τις τάσεις απόσχισης σημαντικών τμημάτων του λαού από την ιδέα ενός δημοκρατικού κοινωνικού συμβολαίου» και «εξωθεί τους κοινωνικούς ανταγωνισμούς εκτός του πεδίου της έλλογης πολιτικής και εντέλει εκτός του δημοκρατικού τόξου» περιγράφει τις ευθύνες του αντιλαϊκιστικού λόγου: «ο θεραπευτικός κανονιστικός λόγος που προσφεύγει συνεχώς στην καταδίκη του λαϊκισμού συμβάλλει ενεργά στη διασπορά των πιο αυταρχικών, αντικοινοβουλευτικών και μηδενιστικών εκδοχών της κοινωνικής οργής. (…) Η καταγγελία όλων των μη συμβατικών μορφών κοινωνικής ανυπακοής ως αντιδημοκρατικών ενθάρρυνε δυνάμεις της νεοναζιστικής ακροδεξιάς όπως η Χρυσή Αυγή να διεκδικήσουν το πεδίο των λαϊκών παθών και του βιώματος της «εξέγερσης εναντίον των ελίτ». Ο συγγραφέας ολοκληρώνει τη σκέψη του λέγοντας πως ο τιμωρητικός αντιλαϊκισμός και η ακροδεξιά ρητορεία αποτελούν τις δύο όψεις της κακής «ηθικοποίησης» της πολιτικής. Από τη πλευρά του, ο Γιάννης Σταυρακάκης περιγράφει τον έτερο κίνδυνο που γεννά ο αντιλαϊκισμός: «Δαιμονοποιώντας κάθε αναφορά στο «λαό», στιγματίζοντας ακόμα και την παραμικρή απόσταση από την ηγεμονική πολιτική, ο ανεύθυνος αντιλαϊκισμός διακινδύνευε την υπονόμευση της ίδιας της δημοκρατίας: της διαφωνίας, της ισότητας, του ανταγωνισμού, του πλουραλισμού». Ο ίδιος προχωρά ακόμα ένα βήμα πιο μακριά περιγράφοντας τον οργανικό ρόλο του αντιλαϊκιστικού λόγου στο ευρύτερο πολιτικό σχέδιο: «Τμήμα των εγχώριων εκσυγχρονιστικών ελίτ βρήκε στη κρίση μια ευκαιρία να αναδιατάξει συνολικά την οικονομική, πολιτική και πολιτισμική ζωή σε μια μεταδημοκρατική κατεύθυνση. Φάνηκε πολύ βολικό να αποδίδεται η κρίση στον λαϊκισμό ώστε αυτομάτως να νομιμοποιούνται οι τεχνοκρατικές, μεταδημοκρατικές λύσεις.»\nΗ δαιμονοποίηση όμως του λαϊκισμού, που περιγράφηκε παραπάνω, φαίνεται πως συμπαρασύρει και τον λαό. Ο αντιλαϊκισμός θέλει στη πραγματικότητα να θέσει τον ίδιο τον λαό και τα αιτήματά του στο περιθώριο. Οι πάσης φύσεως μεταρρυθμιστές και ορθολογιστές δίνουν μάχη για την επανανοηματοδότηση της πολιτικής. Ονειρεύονται μια «δημοκρατία χωρίς δήμο», μια μεταπολιτική συναίνεση, μια αφυδατωμένη πολιτική απογυμνωμένη από την ανταγωνιστική διάσταση που βρίσκεται στο πυρήνα της. Μια πολιτική «απεξαρτημένη» από τον λαό, καθοδηγούμενη από τις επιταγές των «ειδικών». Σε αυτό το σημείο έρχεται η διακεκριμένη καθηγήτρια πολιτικής θεωρίας Chantal Mouffe να συμπυκνώσει αυτούς τους φόβους. Στο βιβλίο της «Επί του πολιτικού» με διακηρυγμένο στόχο την αμφισβήτηση του μεταπολιτικού οράματος μας καλεί να αναγνωρίσουμε την ανταγωνιστική διάσταση ως συστατική του «πολιτικού». Κρούει τον κώδωνα του κινδύνου, τονίζοντας πως το «να συλλαμβάνει κανείς το στόχο της δημοκρατικής πολιτικής με όρους συναίνεσης δεν είναι μόνο εννοιολογικά λάθος αλλά και βρίθει πολιτικών κινδύνων». Στον επίλογο του βιβλίου γίνεται πιο συγκεκριμένη λέγοντας πως «η πίστη στο τέλος μιας συγκρουσιακής μορφής πολιτικής και στο ξεπέρασμα της διαχωριστικής γραμμής αριστερά-δεξιά, αντί να συμβάλει στην εδραίωση μιας ειρηνικής κοινωνίας, προλειαίνει το έδαφος για την ανάπτυξη δεξιών λαϊκιστικών κινημάτων».\nΕπειδή όμως σε περιόδους μάχης ιδεών, δεν πρέπει να αφήνουμε τίποτε αναπάντητο, θα προσπαθήσουμε να απαντήσουμε στις αιτιάσεις των αντιλαϊκιστών χρησιμοποιώντας τα γραπτά του μεγάλου θεωρητικού του λαϊκισμού, Ernesto Laclau.\nΟ λαϊκισμός για τον Laclau είναι ουδέτερος όρος και το κατά πόσο θα είναι αντιδραστικός ή όχι εξαρτάται από το περιεχόμενο των αιτημάτων του και κατ’ αντιστοιχία μπορεί να προέλθει από οποιαδήποτε θέση στην κοινωνικο-θεσμική δομή και από οποιοδήποτε σημείο του άξονα Δεξιάς-Αριστεράς. Ο λαϊκισμός δεν ορίζει την πρακτική πολιτική των διαφόρων οργανώσεων αλλά αποτελεί τρόπο συνάρθρωσης αιτημάτων. Με αυτές τις πρώτες διευκρινήσεις αντιλαμβανόμαστε ότι ο λαϊκισμός δεν αποτελεί από μόνος του στοιχείο ακραίας πολιτικής συμπεριφοράς.\nΠιο αναλυτικά, λαϊκισμός υφίσταται όταν υπάρχει μια σειρά πολιτικών και ρηματικών πρακτικών που συγκροτούν ένα λαϊκό υποκείμενο. Προϋπόθεση είναι η διαίρεση του κοινωνικού πεδίου σε δυο στρατόπεδα. Η διαίρεση αυτή προκύπτει από τη δημιουργία μιας αλυσίδας ισοδυναμίας από μια σειρά κοινωνικών και οικονομικών αιτημάτων τα οποία μένουν ανικανοποίητα. Αντιπαραβάλλοντας τη θεωρία με τη ελληνική πραγματικότητα είναι πασιφανές ότι η εποχή μας πληροί όλες τις προϋποθέσεις. Η ανάδυση του λαϊκισμού είναι αναπόφευκτη ή μάλλον επιθυμητή. Επιθυμητή ακριβώς γιατί είναι απαραίτητη για την ανατροπή της μνημονιακής πολιτικής.\nΗ επιβολή του μνημονίου μπορεί να θεωρηθεί στιγμή εξάρθρωσης, στιγμή που οι κατεστημένες κοινωνικές σχέσεις αποδιαρθρώθηκαν και το πεδίο της σύγκρουσης άνοιξε. Τώρα βρισκόμαστε στην κρίσιμη στιγμή. Στη στιγμή της συνάρθρωσης, στη στιγμή της αναζήτησης του κυρίαρχου κενού σημαίνοντος που θα εκφράσει την αλυσίδα των ισοδύναμων –ανικανοποίητων- αιτημάτων, στη στιγμή της μάχης για την ηγεμονία.\nΕδώ ακριβώς βρίσκεται και το καθήκον μιας σοβαρής Αριστεράς. Χρησιμοποιώντας τα λόγια του Γιάννη Σταυρακάκη μπορούμε να πούμε οτι «υπάρχει και υπεύθυνος λαϊκισμός, φορέας δημοκρατικών μεταρρυθμίσεων και κοινωνικής αλλαγής. (…) Η συνάρθρωση ενός «προοδευτικού λαϊκισμού» είναι ότι πιο υπεύθυνο μπορούμε να φανταστούμε». Η θέση αυτή βρίσκει στη θεωρία πολλούς υποστηρικτές, από τον Etienne Balibar έως τον Daniel Cohn-Bendit. Καλείται να βρεί όμως πολλούς περισσότερους υποστηρικτές στη πράξη. Κι αυτοί είμαστε όλοι εμείς.\nΟι αντιλαϊκιστές με τη σταυροφορία κατά του λαϊκισμού θυμίζουν το κυνήγι των ανεμόμυλων στον Δον Κιχώτη, μιας και ο λαϊκισμός σύμφωνα με την Margaret Canovan είναι εγγεγραμμένος στην ίδια τη φύση της σύγχρονης δημοκρατίας, είναι η σκιά της δημοκρατίας. Κι ενώ ο Laclau προειδοποιεί πως το τέλος του λαϊκισμού συμπίπτει με το τέλος της πολιτικής αυτοί φαίνονται αποφασισμένοι να ανοίξουν το κουτί της Πανδώρας.\n*Το κείμενο δημοσιεύτηκε στο Unfollow #13\nΟ προοδευτικός λαϊκισμός και η κοινωνική αλλαγή Reviewed by Antonisgal on 1:34:00 μ.μ. Rating: 5\nΕξαιρετικό άρθρο... Και πιστεύω ότι το βιβλίο είναι καταπληκτικό (βέβαια, ο Σεβαστάκης μου είναι ιδιαίτερα συμπαθής στα κείμενά του)\n26 Φεβρουαρίου 2013 - 1:36 μ.μ.


Βενιζέλος: Η κυβέρνηση διανύει την τελευταία της φάση – 24ωρο\nΟ κ. Βενιζέλος ανέφερε πως «σε αυτή την τελευταία φάση η κυβέρνηση επιδίδεται στην επίμονη και συστηματική προσπάθεια μετακύλισης της ευθύνης για τη λήψη κάθε αντιδημοφιλούς μέτρου στην επόμενη κυβέρνηση. Η επόμενη περίοδος, η επόμενη μακρά περίοδος είναι δυστυχώς ναρκοθετημένη»\n«Άλλο οι περικοπές τότε και άλλο τώρα»\nΕιδικά για τα μέτρα που θα ισχύσουν για τις συντάξεις από 1.1.2019, ο Ε. Βενιζέλος υπογράμμισε ότι είναι νόμος που ψηφίστηκε από την κυβέρνηση ΣΥΡΙΖΑ-ΑΝΕΛ, η οποία έχει την πλήρη ευθύνη αυτής της νέας γενιάς περικοπών. «Είναι άλλο πράγμα η περικοπή των συντάξεων το 2010, το 2011 και το 2012, ξεκινώντας από πρωτογενές έλλειμμα ύψους 10,5% του ΑΕΠ, δηλαδή περίπου 26 δισ. και είναι άλλο να ξεκινάς από τη βάση του 2014, δηλαδή από πρωτογενές πλεόνασμα 0,7% το οποίο ως διαρθρωτικό πλεόνασμα ήταν το μεγαλύτερο διεθνώς.\n‘Αρα δικαιούμαστε να καταθέτουμε πρόταση για την κατάργηση της περικοπής της προσωπικής διαφοράς», είπε ο κ. Βενιζέλος και υπογράμμισε: «Συνεπώς, δεν είναι λαϊκισμός από την πλευρά μας, να θέλουμε να πει με σαφήνεια η κυβέρνηση τι επιδιώκει τώρα μέσα στη ρητορική της καθαρής εξόδου από το μνημόνιο στα τέλη Αυγούστου.\nΕπιδιώκει την κατάργηση της περικοπής ή την αναβολή του μέτρου ώστε αυτό να επιβληθεί μετά τις εκλογές από την επόμενη κυβέρνηση; Η κυβέρνηση θα διαπραγματευτεί το συνολικό σχήμα βιωσιμότητας του ασφαλιστικού συστήματος ή απλώς θέλει ένα μέτρο που νομοθέτησε, να φέρει την υπογραφή άλλων πολιτικών δυνάμεων για λόγους κατανομής του πολιτικού κόστους;».


antilogos.15: άντε και στα δικά μας ! Για παράβαση καθήκοντος συνελήφθη ο δήμαρχος Αιγιαλείας αφού δεν τήρησε το νόμο περί προστασίας του περιβάλλοντος !\nάντε και στα δικά μας ! Για παράβαση καθήκοντος συνελήφθη ο δήμαρχος Αιγιαλείας αφού δεν τήρησε το νόμο περί προστασίας του περιβάλλοντος !\nΜε την διαδικασία του αυτοφώρου μετά από αναζητήσεις των αστυνομικών, συνελήφθη ο δήμαρχος Αιγιαλείας Αθανάσιος Παναγόπουλος ο οποίος κατηγορείται για παράβαση καθήκοντος παράβαση, αφού δεν τήρησε το νόμο περί προστασίας του περιβάλλοντος.\nΩστόσο σύμφωνα με άλλες πληροφορίες ο δήμαρχος παρουσιάστηκε αυτοβούλως στο Αστυνομικό Τμήμα και αφέθηκε ελεύθερος ενώ η διαδικασία θα πάρει το δρόμο της.\nΣτο δήμαρχο ασκήθηκε ποινική δίωξη για παράβαση καθήκοντος και υποβάθμιση περιβάλλοντος κατ’εξακολούθησιν, από την Εισαγγελέα Πρωτοδικών Αιγίου και αφέθηκε αργότερα ελεύθερος με απόφαση Εισαγγελέως, ενώ η υπόθεση θα εκδικαστεί σε λίγες μέρες στο αρμόδιο δικαστήριο.\nΟ δήμαρχος Αιγειαλίας κατηγορείται γιατί από τις 2 έως και τις 10 Απριλίου, οι αρμόδιες υπηρεσίες καθαριότητας του δήμου δεν προέβησαν στην περισυλλογή των απορριμμάτων από την ευρύτερη περιοχή και δεν τα μετέφεραν στον φορέα διαχείρισης στερεών αποβλήτων Δυτικής Αχαΐας, όπως ορίζει σχετική απόφαση που έχει ληφθεί από την αποκεντρωμένη διοίκηση Πελοποννήσου.\nΑναρτήθηκε από Anti Logos στις 3:03 π.μ.


Κασκαντέρ αποτρέπουν την αυτοκτονία γυναίκας στις ΗΠΑ - ΤΑ ΝΕΑ\ntanea.gr > Ζωή & Τέχνες > Κασκαντέρ αποτρέπουν την αυτοκτονία γυναίκας στις ΗΠΑ\nΚασκαντέρ αποτρέπουν την αυτοκτονία γυναίκας στις ΗΠΑ\nTANEA Team 22 Ιουλίου 2013 | 17:25\nΜε την άνεση του σούπερ ήρωα, τρεις κασκαντέρ έσωσαν μία νεαρή γυναίκα που απειλούσε να αυτοκτονήσει πέφτοντας από τον 14ο όροφο της πολυκατοικίας όπου διαμένει.\nΗ σκηνή αυτή εκτυλίχθηκε μόλις λίγα μέτρα από το πάρτι που έστησαν την Πέμπτη οι παραγωγοί της ταινίας «Kick-Ass 2» στο πλαίσιο του Comic-Con, του συνεδρίου φίλων των κόμικ στο Σαν Ντιέγκο της Καλιφόρνια.\nΟι κασκαντέρ Αμος Κάρβερ, Γκρεγκ Σέρτζαντ και Σκοτ Σέκτερ, είδαν από μακριά τη νεαρή γυναίκα που ανέβηκε στο μπαλκόνι απειλώντας αυτοκτονήσει. Δίχως δεύτερη σκέψη έτρεξαν για να φτάσουν γρήγορα στο διαμέρισμά της και να τη σώσουν.\nΟι κασκαντέρ την άρπαξαν αιφνιδιαστικά και την τράβηξαν από την εξωτερική πλευρά του μπαλκονιού. Ο Κάρβερ δήλωσε στο αμερικανικό δίκτυο ABC: «Προσπαθήσαμε να μπούμε στο διαμέρισμα δίχως να μας ακούσει. Δεν θέλαμε να ξέρει ότι είμαστε εκεί».\nΣύμφωνα με τις αστυνομικές αρχές που έσπευσαν στο σημείο, η εν λόγω γυναίκα ήταν μεθυσμένη και απογοητευμένη από έναν πρόσφατο χωρισμό.\n«Ελεγε διαρκώς συγγνώμη. Βρισκόταν σε σύγχυση» είπε ο Κάρβερ. «Είμαστε εκπαιδευμένοι για τέτοιου είδους καταστάσεις, Αλλά συνήθως δεν έχουμε να κάνουμε με αθώους πολίτες».


Αποψη: Επένδυση σε μια πιο ανθεκτική Ε.Ε. | Η ΚΑΘΗΜΕΡΙΝΗ\nΜΙΚΑΕΛ ΡΟΤ*, ΑΝΑ ΠΑΟΥΛΑ ΖΑΚΑΡΙΑΣ**, ΓΚΑΣΠΕΡ ΝΤΟΒΖΑΝ***\n30 Ιουνίου, 2020 30.06.2020 • 21:50\nΟι καιροί μας απαιτούν καινοτόμες λύσεις. Στον απόηχο της πανδημίας COVID-19, η Ευρωπαϊκή Ενωση απέδειξε ήδη την ικανότητά της να υιοθετεί επείγοντα, αποφασιστικά και εκτεταμένα μέτρα. Ας μην γελιόμαστε όμως, ο δρόμος προς την ανάκαμψη θα είναι μακρύς, ενώ οι επιλογές των ερχόμενων μηνών θα έχουν σημαντικές επιπτώσεις για το μέλλον της Ευρώπης.\nΣε αυτή την καθοριστική στιγμή στην ιστορία της Ε.Ε., Γερμανία, Πορτογαλία και Σλοβενία αναλαμβάνουν από την 1η Ιουλίου τις τρεις διαδοχικές εξάμηνες προεδρίες του Συμβουλίου της Ενωσης. Για τους ερχόμενους 18 μήνες, οι τρεις προεδρίες θα είναι υπεύθυνες όχι μόνο για την ταχεία, εντατική και συνεκτική ανάκαμψη από την κρίση, αλλά και για την τοποθέτηση των βάσεων για μια κλιματικά υπεύθυνη, ψηφιακή, παγκόσμια και κοινωνικά ανεκτική Ευρώπη.\nΕίμαστε πανέτοιμοι για τη δύσκολη αυτή αποστολή. Ακολουθώντας το ευρωπαϊκό πνεύμα διαλόγου και αλληλεγγύης, πραγματοποιούμε εδώ και μήνες συναντήσεις εκ του σύνεγγυς και με ψηφιακά μέσα, συζητώντας, σχεδιάζοντας και αποσαφηνίζοντας το κοινό μας όραμα για την Ευρώπη. Από την αρχή αποφασίσαμε να ακολουθήσουμε τη Στρατηγική Ατζέντα της Ε.Ε. ως πρότυπο, στο οποίο προσθέσαμε τις προτεραιότητες και τις απόψεις μας.\nΟυδείς μπορούσε ασφαλώς να προβλέψει την κλίμακα των προκλήσεων που δημιούργησε η πανδημία COVID-19. Παρ’ όλα αυτά, καταφέραμε να κινηθούμε γρήγορα, σχεδιάζοντας εκ νέου το πρόγραμμά μας, για να το προσαρμόσουμε στην παρούσα μεγάλη κρίση. Το νέο πρόγραμμα περιλαμβάνει, έτσι, δέσμευση για εφαρμογή των κατάλληλων μέτρων για αντιμετώπιση της COVID-19 και τη συνεχιζόμενη προσήλωση στις προτάσεις της Κομισιόν για πιο φιλόδοξο, ευρύ και συντονισμένο σύστημα διαχείρισης κρίσεων στο εσωτερικό της Ε.Ε., ικανό να αντιμετωπίζει επείγοντα περιστατικά, όπως η πανδημία ή οι κυβερνοεπιθέσεις μεγάλης κλίμακας. Προτεραιότητά μας παραμένει η ρωμαλέα ανάκαμψη της ευρωπαϊκής οικονομίας, η αποκατάσταση και εμβάθυνση της ενιαίας αγοράς και η άοκνη προσπάθεια για επίτευξη συμφωνίας για το Πολυετές Χρηματοοικονομικό Πλαίσιο 2021-2027, αλλά και το Πακέτο Ανάκαμψης, που θα εξασφαλίσει την έγκαιρη εκκίνηση των νέων προγραμμάτων και οικονομικών εργαλείων.\nΟι τρεις προεδρίες θα επενδύσουν στη δημιουργία μιας πιο ανθεκτικής και αποτελεσματικής Ε.Ε., ικανής να βελτιώσει τη ζωή των πολιτών μας, βασισμένης στις θεμελιώδεις αξίες και στον σεβασμό, στην αναλογικότητα και στην επικούρηση. Για να αντιμετωπίσουμε τις κοινωνικές και ανθρώπινες διαστάσεις της κρίσης, οι τρεις προεδρίες δεσμεύονται να εφαρμόσουν τον Ευρωπαϊκό Πυλώνα Κοινωνικών Δικαιωμάτων. Η Σύνοδος για το Μέλλον της Ευρώπης πρέπει επίσης να συμβάλει στην ανάπτυξη πολιτικών οι οποίες θα προσφέρουν απτά οφέλη στους πολίτες. Θα προσπαθήσουμε επίσης να θεσμοθετήσουμε στενή, ισότιμη σχέση μεταξύ της Βρετανίας και των κρατών-μελών της Ε.Ε. Οι δεσμεύσεις αυτές βασίζονται στις τέσσερις κεντρικές φιλοδοξίες πάνω στις οποίες συμφωνήσαμε πριν από την κρίση.\nΠρώτον, να προστατεύσουμε τους πολίτες και τις ελευθερίες μας επαναδιαβεβαιώνοντας τη στήριξή μας στην πλήρη εφαρμογή των αξιών της Ενωσης, συμπεριλαμβανομένου και του κράτους δικαίου σε όλη την Ε.Ε. Οι τρεις προεδρίες έχουν δεσμευθεί επίσης στην καθολική εφαρμογή των κανόνων ισότητας, στην προώθηση της πολιτιστικής ποικιλίας, στην ψηφιακή ασφάλεια των πολιτών και στην ενίσχυση της καταπολέμησης της τρομοκρατίας και του διασυνοριακού εγκλήματος. Η Ε.Ε. χρειάζεται συνολική, μόνιμη και ουσιαστική λύση του μεταναστευτικού: μια από τις προτεραιότητες για τις τρεις προεδρίες θα είναι η εφαρμογή της Νέας Συμφωνίας για τη Μετανάστευση. Θα εστιάσουμε επίσης στην εφαρμογή των μέτρων της συνθήκης Σένγκεν και στην προστασία των εξωτερικών συνόρων της Ε.Ε., με στόχο την πλήρη αποκατάσταση λειτουργίας της Ζώνης Σένγκεν.\nΔεύτερον, θα αναπτύξουμε την οικονομική μας βάση με στόχο τη δημιουργία ευρωπαϊκού προτύπου για το μέλλον, το οποίο θα περιλαμβάνει δέσμευση για πλήρη αποκατάσταση και εμβάθυνση της Ενιαίας Αγοράς και των τεσσάρων θεμελιωδών ελευθεριών της, όπως η προώθηση της ισονομίας, οι επενδύσεις στην έρευνα, η ανάπτυξη και οι δεξιότητες, η εκπόνηση φιλόδοξης βιομηχανικής πολιτικής για την Ε.Ε., η οποία θα ευνοεί την ευρωπαϊκή παραγωγή, την ενίσχυση της ανταγωνιστικότητας μικρών και μεσαίων επιχειρήσεων, την εφαρμογή εύκαμπτης πολιτικής συνοχής και την προώθηση της ψηφιακής μεταμόρφωσης της Ευρώπης.\nΤρίτον, θα συμβάλουμε στην οικοδόμηση κλιματικά ουδέτερης, πράσινης, δίκαιης και κοινωνικής Ευρώπης με την υιοθέτηση του Ευρωπαϊκού Νόμου για το Κλίμα, αναλαμβάνοντας ηγετικό ρόλο στην εφαρμογή Πράσινου «Νιου Ντιλ», ενισχύοντας τις προσπάθειες αντιμετώπισης της φτώχειας, ευνοώντας την πρόσβαση όλων των εργαζομένων στην κοινωνική ασφάλιση και εξασφαλίζοντας την εφαρμογή των Αρχών του ΟΗΕ για την Επιχειρηματικότητα και τα Ανθρώπινα Δικαιώματα σε όλη την Ε.Ε.\nΤέταρτον, οι τρεις προεδρίες θα προωθήσουν τις ευρωπαϊκές αξίες στον κόσμο, στις οποίες περιλαμβάνονται η πολυμερής και βασισμένη σε κανόνες διεθνής τάξη, η επιδίωξη φιλόδοξων διμερών συμφωνιών ελεύθερου εμπορίου και η προστασία των επενδύσεων. Θα συνεχίσουμε να στηρίζουμε τα κράτη των Δυτικών Βαλκανίων στην ευρωπαϊκή τους πορεία. Οι τρεις προεδρίες δεσμεύονται επίσης να ενισχύσουν τους πολιτικούς δεσμούς της Ε.Ε. με την Αφρική, την Ασία, τη Λατινική Αμερική, τις ΗΠΑ και τον Καναδά, με στόχο την ανάδειξη της Ε.Ε. σε υπεύθυνο, ικανό και αξιόπιστο διεθνή εταίρο για τη διατήρηση της ειρήνης και της ασφάλειας.\nΟλα αυτά –και πολλά ακόμη– περιλαμβάνονται στο πρόγραμμα των τριών προεδριών. Επαφίεται τώρα σε όλους μας, μέλη του Συμβουλίου, της Κομισιόν, του Ευρωκοινοβουλίου και σε κάθε Ευρωπαίο, η επίδειξη του αναγκαίου θάρρους για την κοινή εφαρμογή του προγράμματος αυτού. Η ενότητα καθίσταται σήμερα αναγκαία, ενώ ο μόνος δρόμος προς ένα καλύτερο ευρωπαϊκό μέλλον περνάει μέσα από την κοινή αποφασιστική δράση.\n* Αναπληρωτής υπουργός Ευρωπαϊκών Υποθέσεων της Γερμανίας\n** Αναπληρώτρια υπουργός Ευρωπαϊκών Υποθέσεων της Πορτογαλίας\n*** Αναπληρωτής υπουργός Εξωτερικών της Σλοβενίας


Όπως αποδεικνύεται, οι κακές πρακτικές απορρήτου έχουν πολλά να κάνουν με επιτυχημένες παραβιάσεις δεδομένων\nΕδώ και χρόνια, ακούτε ειδικούς ασφαλείας να λένε πόσο σημαντικό είναι να διαβάσετε την πολιτική απορρήτου μιας υπηρεσίας και τους όρους υπηρεσίας πριν εγγραφείτε. Εδώ και χρόνια, αγνοείτε αυτήν τη συμβουλή. Υπάρχει και ένας πολύ καλός λόγος για αυτό. Μια τυπική πολιτική απορρήτου είναι ένα απίστευτα μακρύ έγγραφο γεμάτο lingo που είναι εντελώς ασύλληπτο σε άτομα χωρίς πτυχία νόμου. Η ανάγνωση ολόκληρης της πολιτικής και η αποκρυπτογράφηση των νομικών θα καταστρέψουν την παραγωγικότητά σας, γι 'αυτό επιλέγετε να κάνετε κλικ στο κουμπί "Δέχομαι" χωρίς να γνωρίζετε πραγματικά τι μόλις αποδεχθήκατε. Ερευνητές από το Osano αποφάσισαν να δουν ποιες θα μπορούσαν να είναι οι πιθανές επιπτώσεις και ανακάλυψαν μια ενδιαφέρουσα σύνδεση μεταξύ του περιεχομένου της πολιτικής απορρήτου ενός παρόχου υπηρεσιών και της πιθανότητας έκθεσης των προσωπικών σας δεδομένων.\nΟι ερευνητές ακολουθούν τις πολιτικές απορρήτου 11 χιλιάδων ιστότοπων\nΟι ερευνητές του Osano ήθελαν να είναι όσο το δυνατόν πιο διεξοδικοί και μεθοδικοί. Συγκέντρωσαν μια ομάδα δικηγόρων και τους ανέθεσαν να αξιολογήσουν τις πολιτικές απορρήτου τουλάχιστον 11.000 από τους πιο δημοφιλείς ιστότοπους του κόσμου. Πριν το κάνουν αυτό, ωστόσο, οι ειδικοί θα σχεδίαζαν ένα περίπλοκο σύστημα βαθμολόγησης που θα λαμβάνει υπόψη 163 διαφορετικούς παράγοντες για να αξιολογήσει τις πρακτικές απορρήτου δεδομένων ενός ιστότοπου.\nΟι ιστότοποι χωρίστηκαν σε τέσσερα τεταρτημόρια. Το κορυφαίο τεταρτημόριο προορίζεται για τους παρόχους υπηρεσιών που δίνουν τη μεγαλύτερη προσοχή στο απόρρητο των χρηστών. Οι ιστότοποι που είναι πολύ διαφανείς σχετικά με τον τρόπο με τον οποίο χειρίζονται τα δεδομένα των χρηστών καταλήγουν σε αυτό το τεταρτημόριο. Στη δεύτερη, οι ερευνητές τοποθετούν διαδικτυακές υπηρεσίες που ενδέχεται να μοιράζονται δεδομένα με άλλα μέρη, αλλά παρέχουν επίσης μηχανισμούς εξαίρεσης. Οι ιστότοποι στο τρίτο τεταρτημόριο υπερβαίνουν το σημάδι όταν πρόκειται για καλές πρακτικές απορρήτου. Εδώ, μπορείτε να βρείτε ιστότοπους που ενδέχεται να εμπλακούν σε διαμεσολάβηση δεδομένων χωρίς ρητή συγκατάθεση του χρήστη. Τέλος, στο τέταρτο τεταρτημόριο, έχετε ιστότοπους που έχουν ξεπεράσει ή δεν έχουν πολιτικές απορρήτου. Σε αυτές τις περιπτώσεις, οι χρήστες δεν έχουν κανέναν τρόπο να γνωρίζουν πόσα μάτια θα καταλήξουν να βλέπουν τα δεδομένα τους.\nΥπάρχει σχέση μεταξύ της έλλειψης απορρήτου δεδομένων και της πιθανότητας παραβίασης δεδομένων\nΑφού έκαναν κάποια έρευνα στους ιστότοπους που εξετάστηκαν στη μελέτη, οι εμπειρογνώμονες του Osano διαπίστωσαν ότι μόλις το 2,8% από αυτούς ανέφεραν παραβίαση δεδομένων τα τελευταία δεκαπέντε χρόνια. Όταν είδαν πώς αυτές οι ιστοσελίδες διανεμήθηκαν στα τεταρτημόρια, ωστόσο, οι ερευνητές είδαν μια οριστική τάση.\nΜόνο το 1,86% των ιστότοπων με τις υψηλότερες βαθμολογίες απορρήτου ανέφεραν παραβίαση δεδομένων, ενώ στο τέταρτο τεταρτημόριο, το ποσοστό αυτό ανεβαίνει στο 3,36%. Με άλλα λόγια, ιστότοποι που δεν κάνουν αρκετά για την προστασία του απορρήτου σας είναι 80% πιο πιθανό να πληγούν από παραβίαση δεδομένων.\nΥπάρχει σχέση μεταξύ της έλλειψης απορρήτου δεδομένων και του μεγέθους της παραβίασης\nΜέχρι στιγμής, τα ευρήματα μπορεί να φαίνονται αρκετά λογικά. Όσο χαμηλότερη είναι η βαθμολογία απορρήτου, τόσο μεγαλύτερος είναι ο αριθμός των τρίτων μερών στα οποία κοινοποιούνται τα δεδομένα σας και τόσο υψηλότερη είναι η πιθανότητα να πάει στραβά. Όταν έσκαψαν λίγο πιο πέρα, ωστόσο, οι ερευνητές συνειδητοποίησαν ότι υπάρχει επίσης συσχέτιση μεταξύ των πρακτικών απορρήτου δεδομένων των παρόχων υπηρεσιών και των ζημιών που πρέπει να υποστούν οι χρήστες μετά την παραβίαση των δεδομένων.\nΈχοντας διαβάσει τις πληροφορίες, οι ερευνητές υπολόγισαν ότι, κατά μέσο όρο, οι ιστότοποι στα τρία πρώτα τεταρτημόρια χάνουν περίπου 7,7 εκατομμύρια αρχεία δεδομένων ανά παραβίαση δεδομένων. Αυτό, πρέπει να συμφωνήσετε, δεν είναι ασήμαντος αριθμός, αλλά δεν είναι τίποτα σε σύγκριση με τα 53,4 εκατομμύρια αρχεία που χάθηκαν από παρόχους υπηρεσιών με χαμηλές βαθμολογίες απορρήτου.\nΗ έρευνα του Osano δείχνει ότι ορισμένοι πάροχοι υπηρεσιών είτε δεν γνωρίζουν πώς μπορούν να θέσουν σε κίνδυνο το απόρρητό σας είτε απλά δεν ενδιαφέρονται. Ο μόνος τρόπος για να καταλάβουμε αν έχετε εμπλακεί με αυτούς είναι να διαβάσετε τις πολιτικές απορρήτου κάθε ιστότοπου που χρησιμοποιείτε. Δυστυχώς, εδώ είναι το πρόβλημα που περιγράφεται στην πρώτη παράγραφο αυτού του άρθρου.


B a s k e t........... A c t i o n: Ξέσπασε πάνω στον Ηλυσιακό ο Παναθηναϊκός\nΞέσπασε πάνω στον Ηλυσιακό ο Παναθηναϊκός\nΤο "μάρμαρο" από την ήττα στην Καβάλα πλήρωσε ο Ηλυσιακός, καθώς ο Παναθηναϊκός ξέσπασε νικώντας τον με το εντυπωσιακό 84-58 για την 7η αγωνιστική.\nΟ Παναθηναϊκός... ξέσπασε για την ήττα από την Καβάλα πάνω στον Ηλυσιακό, του οποίου κι επιβλήθηκε με σκορ 84-58 για την 7η αγωνιστική της Basket League ΟΠΑΠ.\nΗ ομάδα του Ζέλικο Ομπράντοβιτς μπήκε από το ξεκίνημα του αγώνα σοβαρή και διατήρησε ως το τέλος τη συγκέντρωσή της, παρά τα πολλά σχήματα που επιλέχθηκαν.\nΤο προπονητικό τιμ του Παναθηναϊκού έδωσε χρόνο συμμετοχής σε όλους τους παίκτες του, σε ένα ματς που οι "πράσινοι" ήταν καταιγιστικοί έξω από τα 6.75μ. πετυχαίνοντας τελικά 12/23 σουτ τριών πόντων με ποσοστό 52%.\nΠολύ καλοί και στα δίποντα με 56% ευστοχίας, ενώ στις βολές είχαν μόλις 67%, καθώς μόνο οι 18 από τις 27 βρήκαν στόχο. Από την άλλη, ο Ηλυσιακός δεν είχε τις λύσεις, το παιχνίδι πήγε σε γρήγορο ρυθμό και από το β' δεκάλεπτο κι έπειτα δεν μπορούσε να ακολουθήσει. Πάλι καλά που υπήρχε ο Τόντιτς στο τέλος γιατί η διαφορά θα ήταν σίγουρα μεγαλύτερη.\nΑπό τους νικητές ξεχώρισε ο Λόγκαν που τελείωσε το ματς με 14 πόντους, ενώ πολύ καλός ήταν ο Πατ Καλάθης ο οποίος με 11 πόντους και 3 ριμπάουντ σε 22 λεπτά συμμετοχής ήταν εξαιρετικός κι άρπαξε την ευκαιρία που του έδωσε ο Ομπράντοβιτς.\nΠαναθηναϊκός (Ομπράντοβιτς): Ζούμπος 1, Μάριτς 7, Μπατίστ 2, Λόγκαν 14(2), Σάτο 9(3), Καλάθης 11(2), Διαμαντίδης 11(2), Βουγιούκας 10, Νικ Καλάθης 5(1), Καϊμακόγλου 1, Γιασικεβίτσιους 9(2).\nΗλυσιακός (Φλεβαράκης): Σπανός 3(1), Ματαλόν, Παπανικολόπουλος 2, Τόντιτς 23(4), Νάνα 5, Χατζής 5, Αποστολίδης, Τόμπσον 2, Χολ 14, Κασελάκης 2, Τσαπρούνης, Γαλιώτος 2.


Εγχειρίδιο Philips 498P9 (3 σελίδες)\nΕγχειρίδιο Philips 498P9\nΈχετε κάποια ερώτηση σχετικά με το Philips 498P9 ή χρειάζεστε βοήθεια; Κάντε την ερώτησή σας εδώ. Δώστε μια σαφή και περιεκτική περιγραφή του ζητήματος και της ερώτησής σας. Όσο περισσότερες λεπτομέρειες παρέχετε για το ζήτημα και την ερώτησή σας, τόσο πιο εύκολο θα είναι για άλλους αγοραστές του Philips 498P9 να απαντήσουν σωστά στην ερώτησή σας.\nΣχετικά με το Philips 498P9\nΔείτε το εγχειρίδιο για το Philips 498P9 εδώ, δωρεάν. Αυτό το εγχειρίδιο ανήκει στην κατηγορία Οθόνες και έχει βαθμολογηθεί από 1 άτομα με μέσο όρο 7.5. Αυτό το εγχειρίδιο διατίθεται στις ακόλουθες γλώσσες: Ολλανδός. Έχετε κάποια ερώτηση σχετικά με το Philips 498P9 ή χρειάζεστε βοήθεια; Κάντε την ερώτησή σας εδώ\nPhilips 498P9 προδιαγραφές\nΠαρακάτω, θα βρείτε τις πιο συχνές ερωτήσεις σχετικά με το Philips 498P9 .


Περδικόβρυση Παρνασσός » Αγόριανη (Επτάλοφος)\nΠερδικόβρυση ΠαρνασσόςΑξιοθέατα Ιστορικά ΜνημείαΑγόριανη (Επτάλοφος)\nΗ Αγόριανη είναι ένα ορεινό χωριό στην βορειοδυτική πλευρά του Παρνασσού. Είναι χτισμένη σε υψόμετρο 900 μέτρων πάνω σε επτά λόφους από όπου πήρε και το σύγχρονο όνομά της Επτάλοφος.\nΟ Επτάλοφος απέχει 22 χλμ. από την Αράχωβα, 18 χλμ. από το χιονοδρομικό κέντρο Παρνασσού και 198 χλμ. από την Αθήνα.\nΤο χωριό είναι πνιγμένο στο πράσινο ανάμεσα σε πλατάνια, κερασιές, φτελιές, αιωνόβια έλατα καθώς και πολλές πηγές και καταρράκτες με γάργαρα νερά, πέτρινα καλντερίμια που συνθέτουν ένα μοναδικό τοπίο σπάνιας ομορφιάς.\nΗ Αγόριανη είναι ιδανικός προορισμός για καθαρό αέρα και ξεκούραση καθώς και για εξορμήσεις στον Παρνασσό και την γύρω περιοχή.Κατά την μυθολογία, στο χοροστάσι αυτού του χωριού χόρεψαν οι Νεράιδες και οι Μούσες για χάρη του Θεού Απόλλωνα.\nΗ Αγόριανη έχει πολύ καλό κλίμα, με δροσερό καλοκαίρι και βαρύ χειμώνα με πολλές χιονοπτώσεις. Το χωριό είναι κατάλληλο για όσους αγαπούν την ηρεμία και τα χειμερινά σπορ.Εκτός από το σπάνιο φυσικό κάλλος που διαθέτει η Αγόριανη έχει και μια πολύ ενδιαφέρουσα πανίδα. Στο χωριό συζεί αρμονικά ο άνθρωπος με το κοτσύφι, την πέρδικα και τον αετό.\nΣτην Αγόριανη ή Επτάλοφος θα βρείτε όμορφους ξενώνες, ξενοδοχεία, ενοικιαζόμενα δωμάτια για μια ευχάριστη και ήρεμη διαμονή καθώς κα ταβέρνες και εστιατόρια για να απολαύσετε το εξαιρετικό φαγητό μαγειρεμένο με παραδοσιακές συνταγές και τοπικά υλικά.


Κολπίτιδα & Τραχηλίτιδα, Που οφείλονται - με τι σχετίζονται\nΟι κολπίτιδες μπορεί να είναι βακτηριακής προέλευσης ή να οφείλονται σε μυκητισιακή λοίμωξη. Τα κυρίως συμπτώματα είναι το αίσθημα καύσου, κνησμού και η παρουσία κολπικών εκκρίσεων, οι οποίες μπορούν να έχουν άσχημη οσμή και συχνά είναι επαναλαμβανόμενες.\nΟι κολπίτιδες αυξάνουν την πιθανότητα πρόσληψης σεξουαλικώς μεταδιδόμενων νοσημάτων και μπορούν να αποτελέσουν έμμεσα και άμεσα την αιτία υπογονιμότητας.\nΟι κολπίτιδες σχετίζονται με:\nΔιαταραχή της φυσιολογικής χλωρίδας του κόλπου\nΛήψη αντιβίωσης Χαμηλή συγκέντρωση οιστρογόνων.\nΠαρουσίας παθολογικών οργανισμών στον τράχηλο της μήτρας που καταστρέφουν το φυσιολογικό pH του κόλπου.\nΟι υποτροπιάζουσες κολπίτιδες χρειάζονται ειδική διερεύνηση και στοχευμένη εξατομικευμένη θεραπεία από τον Γυναικολόγο σας.\nΟι τραχηλίτδες διαφέρουν σημαντικά από τις κολπίτιδες και ως προς τα αίτια και ως προς τα συμπτώματα.\nΤο κυρίαρχο σύμπτωμα είναι η βλεννοπυώδης έκκριση που εξέρχεται από το έξω τραχηλικό στόμιο. Η έκκριση δεν εξέρχεται συνήθως έξω από τη σχισμή του αιδοίου και γι΄ αυτό οι ασθενείς δεν παραπονούνται για κολπική υπερέκκριση, δυσοσμία, καύσο ή κνησμό. Κάποιες φορές ίσως υπάρχει ήπιο άλγος υπογαστρίου με ή χωρίς αντανάκλαση στην οσφύ (κοινώς στη μέση). Επίσης, δυνατόν να εμφανιστεί μικρή αιμορραγία ύστερα από επαφή, κατά τη γυναικολογική εξέταση ή το τεστ Παπ.\nΗ τραχηλίτιδα είναι η οξεία ή χρόνια φλεγμονή του τραχήλου της μήτρας. Η τραχηλίτιδα μπορεί:\nΟι τραχηλίτιδες στις γυναίκες νεαρής ηλικίας, μπορεί να οφείλονται:\nΣε χρόνιο ερεθισμό του τραχήλου της μήτρας από τη σεξουαλική επαφή, και στο εκτρόπιο που υπάρχει φυσιολογικά στις γυναίκες αυτής της ηλικίας. Η θεραπεία της μπορεί να είναι συντηρητική ή επεμβατική. Η χρόνια τραχηλίτιδα θα πρέπει να θεραπεύεται ακόμα και αν είναι ασυμπτωματική.\nΣε τοκετούς, εκτρώσεις, διαστολές του τραχήλου της μήτρας, αποξέσεις, τοπική θεραπεία σε περιπτώσεις καρκίνου του τραχήλου της μήτρας\nΣε λέπτυνση του τραχήλου της μήτρας, που οφείλεται σε ατροφία λόγω εμμηνόπαυσης\nΣε μικρόβια τα οποία προκαλούν οξείες τραχηλίτιδες. Οι οξείες τραχηλίτιδες σπάνια οφείλονται σε άμεση φλεγμονή του τραχήλου και συχνότερα αποτελούν επέκταση φλεγμονών του κόλπου, της ουρήθρας ή της ουροδόχου κύστης. Τα χλαμύδια αναγνωρίζονται ως αίτιο πρόκλησης οξείας φλεγμονής. Επίσης, οι τριχομονάδες και η Gardnerella vaginalis.\nΟ ιός του απλού έρπητα -σχεδόν πάντα ο τύπος ΙΙ- (έρπητας των γεννητικών οργάνων ή Ηerpes simplex type II) και ο ιός των επιπέδων κονδυλωμάτων (HPV) μπορεί να ευθύνονται για την ανάπτυξη φλεγμονής στον τράχηλο.\nΣτις χρόνιες τραχηλίτιδες μικροοργανισμοί από αυτούς που θεωρούνται μη ειδικού τύπου, π.χ., ο σταφυλόκοκκος και ο στρεπτόκοκκος, μπορεί να προκαλέσουν φλεγμονή. Κάποιου βαθμού χρόνια τραχηλίτιδα υπάρχει σε πολύ υψηλό ποσοστό στις γυναίκες που έχουν γεννήσει.\nΓια τη θεραπεία της τραχηλίτιδας εφαρμόζεται η κωνοειδής εκτομή του τραχήλου της μήτρας.


Korinthou 32 & Davaki 9, Metamorfosi Attikis, 144 51\nPhone: 210-6925616 Fax 210-6924740\nContact: Mr.Vasilios Bougatsos\nΗ εταιρία μας από το 1988, έτος ίδρυσης, προσφέρει ολοκληρωμένη τεχνική υποστήριξη σε θέματα βιομηχανικής ψύξης, κλιματισμού και ειδικών τεχνικών έργων στη βιομηχανία.\nΗ εταιρία είναι πιστοποιημένη κατά τα πρότυπα 150 9001:2000 και ΕΛΟΤ 1801 :2002 στους τομείς σχεδιασμού, κατασκευής και συντήρησης ψυκτικών εγκαταστάσεων, κλιματισμού και τεχνικής υποστήριξης βιομηχανίας σε θέματα παραγωγής (process cooling, καθαρός αέρας κλπ).\nΗ Β.Μπουγάτσος ΑΤΕΕ δραστηριοποιείται στους ακόλουθους τομείς:\n•\tΒιομηχανικός Κλιματισμός Χώρου Παραγωγής (14- 27°C ):\nΜεταποίηση, Επεξεργασία Τροφίμων, Αρτοσκευάσματα, Ζυμωτήρια, Καλλυντικά, Πλαστικά, Τυπογραφεία, Βιομηχανία Συσκευασίας, Βιομηχανία Επεξεργασίας Κρέατος και Τυροκομικών\n•\tΨυκτικοί Θάλαμοι:\nΚατασκευή ψυκτικών εγκαταστάσεων, θαλάμων σε:\nΚαταψύξεις -18°C / -25°C, Σήραγγες Ταχείας Κατάψυξης, Συντηρήσεις OOC / 4°C\n•\tΨύξη στην Παραγωγή Προϊόντων:\nΖύμες, Ωριμαντήρια Τυριών, Τηγμένο Τυρί, Χυμοί, Διαλύματα, Καλλυντικά, Οινοποιεία (ψύξη μούστου κατά τη διάρκεια του βρασμού, κάβες)\n•\tΎγρανση Τυπογραφείων - evaporative cooling:\nΕκτυπώσεις υλικών συσκευασίας, Εκτυπώσεις Ετικετών, Εκτυπώσεις Εντύπων κ.α\n•\tΚαθαροί Χώροι (C1ean Rooms). Χώροι θετικής Πίεσης:\nΦάρμακα, Καλλυντικά, Ηλεκτρονικά, Γραμμή Παραγωγής Ολοκληρωμένων Μικροκυκλωμάτων, Παραγωγή Οπτικών Ινών, Τρόφιμα\nΔραστηριοποιούμαστε τόσο στην Ελλάδα όσο και στο εξωτερικό. Ανάμεσα στους πελάτες μας συγκαταλέγονται μερικοί από τους μεγαλύτερους ομίλους της χώρας μας με τους οποίους διατηρούμε σχέσεις απόλυτης εμπιστοσύνης.\nΣτο πορτοφόλιο της Β.Μπουγάτσος ΑΤΕΕ υπάρχουν πάνω από 800 πελάτες οι οποίοι είναι ευχαριστημένοι από τις υπηρεσίες μας και αυτό αποδεικνύεται από την αποκλειστική ανάθεση σε εμάς κάθε νέου τους έργου.\nΟρισμένοι από τους πελάτες μας είναι οι εξής:\n• Όμιλος Vivartia (Ελλάδα, Ανατολική Ευρώπη)\n• Coca Cola HBC S.A. (Ελλάδα, Ευρώπη, Αφρική)\n• Όμιλος ΒΙΟΧΑΛΚΟ (Χαλκόρ, Ελβάλ, Ελληνικά Καλώδια, Σοβέλ, κλπ)\n• Όμιλος ΕΛΓΕΚΑ\n• Johson & Johnson ΑΕ\n• Όμιλος Ελ. Μουζάκης ΑΕ\n• Οινοποιεία Αβέροφ\n• Θέλουμε ο πελάτης να είναι ευχαριστημένος μαζί μας για τα επόμενα είκοσι χρόνια τουλάχιστον.\n• Θέλουμε ο πελάτης να "ξενοιάζει" Εργαζόμαστε σκληρά στοχεύοντας να προσφέρουμε συστήματα με τα οποία ο πελάτης λύνει το πρόβλημά του, είναι υψηλής τεχνολογίας, είναι φιλικά με το περιβάλλον και επιπλέον έχουν ανταγωνιστική τιμή.\nΠάνω σε αυτούς τους άξονες έχει χαραχθεί η στρατηγική της Β.Μπουγάτσος ΑΤΕΕ αυτά τα 19 χρόνια δραστηριοποίησης της στο χώρο των τεχνικών έργων. Ο συνεχώς διευρυνόμενος κύκλος εργασιών αλλά και του πελατολογίου της αποτελεί απόδειξη της υψηλής ποιότητας και αποτελεσματικότητας των υπηρεσιών που προσφέρουμε.